title: कलावाद

text: भारतीय साहित्य में भी अलंकार, रीति, वक्रोक्ति आदि से संबंधित अनेक ऐसे संप्रदाय रहे हैं जिनकी दृष्टि में कलापक्ष अधिक महत्वपूर्ण था। हिंदी के आधुनिक साहित्य में प्रेमचंद, दिनकर आदि उपयोगितावादी थे तो प्रसाद ने आनंदवादी दृष्टि अपनाई जो कलावाद के अधिक निकट है। अज्ञेय, महादेवी वर्मा आदि कलावादी हैं तो आचार्य रामचंद्र शुक्ल, डॉ॰ हजारीप्रसाद द्विवेदी, डॉ॰रामविलास शर्मा आदि आलोचकों की दृष्टि विशुद्ध उपयोगितावादी है। डॉ॰ श्यामसुंदरदास साहित्य में कलावाद एवं उपयोगितावाद के समन्वित रूप को ही उत्तम और श्रेयस्कर मानते हैं।


title: पूंजीगत प्राप्ति

text: इसमें सरकार द्वारा बाजार से लिए गए ऋण, भारतीय रिजर्व बैंक से ली गई उधारी और विनिवेश के जरिए प्राप्त आमदनी को शामिल किया जाता है।


चौधरी चरण सिंह हरियाणा कृषि विश्वविद्यालय हिसार स्थित एक विश्वविद्यालय है जिसकी स्थापना १९७० में हुई थी।


title: चौधरी चरण सिंह हरियाणा कृषि विश्वविद्यालय

text: यह विश्वविद्यालय एशिया के सबसे बड़े विश्वविद्यालयों में से एक है। इसका नाम भारत के सातवें प्रधानमंत्री चौधरी चरण सिंह के नाम पर रखा गया है।


text: पहले यह संस्थान पंजाब कृषि विश्वविद्यालय का हिसार में 'उपग्रह कैम्पस' था। हरियाणा राज्य के निर्माण के बाद यह स्वायत्त संस्थान घोषित किया गया। ३१ अक्टूबर १९९१ को इसका नामकरण चौधरी चरण सिंह के नाम पर किया गया।


text: यह विश्वविद्यालय भारत के सभी कृषि विश्वविद्यालयों में सर्वाधिक शोधपत्र प्रकाशित करता है। १९९७ में इसे भारतीय कृषि अनुसंधान परिषद द्वारा सर्वश्रेष्ठ संस्थान का सम्मान दिया गया। भारत के हरित क्रांति तथा श्वेत क्रांति में इस विश्वविद्यालय का महत्वपूर्ण योगदान है।


text: चौधरी चरण सिंह हरियाणा कृषि विश्वविद्यालय द्वारा विकसित नई तकनीक की शोध के साथ-साथ उनके विस्तार में सर्वश्रेष्ठ भूमिका निभाई है। यह विश्वविद्यालय किसानों की आवश्यकता के अनुसार कृषि नवोन्मेष के लिये प्रसिद्ध है। यही कारण है कि इसके कुछ ऐसे नवोन्मेषी शोध हैं जो पिछले 3-4 दशकों से किसानों में लोकप्रिय रहे हैं। इसकी कुछ सिफारिशें जो मील का पत्थर साबित हुई


text: विकसित किस्मों से उत्पादन वृद्धि के कारण हरियाणा प्रदेश में 2002 तक प्रतिवर्ष 341 से 367 करोड़ रुपए का शुद्ध लाभ प्राप्त हुआ। (प्रकाशन : सी.सी.एस.एच.ए.यू. इन रीसेपिंग हरियाणा एग्रीकल्चर, 2002) और इसी प्रकार प्रदेश में कुल खाद्य उत्पादन वृद्धि से लगभग 3400 करोड़ रुपए वार्षिक का लाभ प्राप्त हुआ है।


text: विगत एक साल में विश्वविद्यालय ने कई संस्थाओं जैसे मिचिगन स्टेट यूनिवर्सिटी व मैरी लेण्ड यूनिवर्सिटी से अनुसंधान एवं विकास में महत्त्वपूर्ण करार किये हैं। इसी क्रम में विश्वविद्यालय ने बौद्धिक सम्पदा संरक्षण नीति व नियमावली बनायी है। चौ. चरण सिंह हरियाणा कृषि विश्वविद्यालय नीति बनाने वाला पहला विश्वविद्यालय है। विश्वविद्यालय ने संसाधन जुटाने में उल्लेखनीय वृद्धि की है। इस वर्ष भारतीय कृषि अनुसंधान परिषद् सहायक कार्यक्रम में 11 करोड़ व मेगा बीज परियोजना के अन्तर्गत 5.8 करोड़ रुपये का अनुदान विश्वविद्यालय को मिला है। जैव-प्रोद्योगिकी विभाग, नई दिल्ली द्वारा ग्रामीण सयुंक्त जैव-संसाधन (आर. बी. सी.) परियोजना, हिसार व सोनीपत जिले के गांवों के लिये मिली है। ग्रामीण आस्ट्रेलियन अन्तर्राष्ट्रीय कृषि अनुसंधान केन्द्र व संसाधन संरक्षण तकनीक परियोजनाओं तथा दूसरी संस्थाओं से भी करार किये हैं। इस विश्वविद्यालय ने मानव संसाधन विकास के अन्तर्गत बायो-इनफोरमेटिक्स, पशु बायोतकनीक व खाद्य विज्ञान प्रौद्योगिकी नामक नये पाठ्यक्रम शुरू किया जा रहा है।


title: पातालपानी जलप्रपात

text: पातालपानी जलप्रपात मध्य प्रदेश के इंदौर जिले में स्थित है प्रकृति के सौंदर्य से ओतप्रोत यह झरना डॉ आंबेडकर नगर (महू) तहसील के निकट स्थित है।


title: पातालपानी जलप्रपात

text: चोरल नदी पर यह जलप्रपात बहुत ही सुन्दर है। वर्षा ऋतु में इन्दौर की ओर से जाने वाले पर्यटकों के लिए अत्यन्त मनोरम है। चारों ओर फैली हरियाली और घुमावदार पहाड़ियां आपका मन मोहने में शायद ही कोई कसर छोड़े। महू से आगे की ओर ट्रैन यात्रा के लिए आज भी मीटर गेज ट्रैन का इस्तेमाल किया जाता है।


title: शताक्षी देवी

text: माँ शताक्षी देवी जगतजननी जगदंबा आदिशक्ति भुवनेश्वरी माता का ही एक स्वरूप है। प्राचीन काल मे दुर्गमासुर नामक महादैत्य के उपद्रव से तीनों लोको मे हाहाकार मच गया और सौ वर्षों तक जल की वर्षा नही हुई। संपूर्ण पृथ्वी पर भयंकर अकाल पड गया। तब देवता महादेवी का ध्यान, जप, पूजन और स्तुति करने के विचार से हिमालय पर्वत पर गये। देवी भुवनेश्वरी के प्रकट होने पर स्तुति करते हुए बोले: महेशानी घोर संकट उपस्थित हैं तुम इससे हमारी रक्षा करो। तब देवी ने अपने अद्भुत रूप के दर्शन कराये जिनकी देह पर सौ आंखे थी। माता पार्वती ये स्वरूप नीले रंग का था और आंखे नीलकमल के सदृश्य थी। चारों भुजाओं मे कमल धनुष बाण और शाक- समूह धारण किये हुए थी। माता के सौ नेत्रों से नौ दिन तक अश्रुवृष्टि हुई और संपूर्ण धरातल हरी- भरी हो गई। नदियाँ, तालाब आदि जल से परिपूर्ण हो गये। सौ नयनों से देखने के कारण देवी का स्वरूप शताक्षी देवी नाम से सदा के लिए अमर हो गया। देवी शताक्षी ने उसके बाद दिव्य रूप धारण किया और अपने शरीर से विभिन्न कंदमूल, शाक, फल इत्यादि प्रकट कर सब जीवो की बुभुक्षा को शांत किया और शाकम्भरी देवी के नाम से प्रसिद्ध हो गई। उसके बाद मा पार्वती ने दुर्गमासुर दैत्य का वध कर दिया और दुर्गा देवी के नाम से अमर हो गई। वास्तव मे लोक प्रसिद्ध शताक्षी, शाकम्भरी तथा दुर्गा ये एक ही देवी के नाम है।


title: शताक्षी देवी

text: माता का प्रख्यात सिद्धपीठ उत्तर प्रदेश के जिला सहारनपुर से ४० किमी दूर शिवालिक पर्वतमाला के वनाच्छादित क्षेत्र मे स्थित है। जो भगवती शताक्षी, शाकम्भरी का सिद्ध स्थान है।


title: शताक्षी देवी

text: देवी दुर्गा के स्वयं कई रूप हैं (सावित्री, लक्ष्मी एव पार्वती से अलग)। मुख्य रूप उनका "गौरी" है, अर्थात शान्तमय, सुन्दर और गोरा रूप। उनका सबसे भयानक रूप "काली" है, अर्थात काला रूप। विभिन्न रूपों में दुर्गा भारत और नेपाल के कई मन्दिरों और तीर्थस्थानों में पूजी जाती हैं।


title: खारी बावली

text: खारी बावली एक सड़क का नाम है जो भारत के दिल्ली में थोक किराना और एशिया की सबसे बड़ी थोक मसाले के बाजार के रूप में जानी जाती है। यहाँ सभी प्रकार के मसाले, मेवे, जड़ी बूटियों और खाद्य उत्पादों में दाल, चावल और चाय जेसी समान बिक्री होते हैं। 17 वीं सदी से चल रहा यह बाजार दिल्ली के ऐतिहासिक लाल किले के पास स्थित है। चांदनी चौक के पश्चिमी छोर पर स्थित फतहपुरी मस्जिद के निकट स्थित है और वर्षों से यह एक पर्यटक आकर्षण का केन्द्र बना हुआ है, विशेष रूप से दिल्ली के हेरिटेज सर्किट का।


title: खारी बावली

text: खारी बावली  की सीढ़ी नुमा कुऐं कि नींव ख्वाजा अब्दुल्ला लाज़र कुरैशी द्वारा इस्लाम शाह (सलीम शाह) के शासनकाल के दौरान रखा गया था जो कि शेरशाह सूरी के पुत्र थे। सन् 1551 इस का निर्माण कार्य पूरा कर लिया गया था।  इस बावली का अब कुछ भी अवशेष नहीं बचा सिर्फ कुछ शिलालेख की संरक्षित प्रतियां जो कि "आसर उस सनादीद" (सर सैयद अहमद खान) ओर "मिफ़ताह अल तवारीख़" के किताबों में पाये जाते है।


title: खारी बावली

text: यह बाजार फतहपुरी मस्जिद के आसपास जो कि 1650 में फतहपुरी बेगम द्वारा बनाया गया था जो की मुगल सम्राट शाहजहां' की एक पत्नी थी। शाहजहां के शासनकाल के दौरान यह खारी  बावली के नाम से जानी जाती थी ("बावली", जिसका अर्थ सीड़ी नुुुमा कुआँ ओर खारी या खारा जिसका अर्थ नमकीन है) नमकीन पानी की बावड़ी जो की जानवरों और स्नान के लिए इस्तेमाल किया जाता था। इसका निर्माण कार्य शंहज़ाहनाबाद के पश्चिमी प्रवेश द्वार लाहोरी गेट जो की शंहज़ाहनाबाद के 14 प्रवेश द्वार में से एक था के साथ किया गया था। इसका नाम लाहोरी गेट इसलिए पड़ा क्योंकि एक सड़क इस गेेट से लाहौर, जो अब पाकिस्तान में है जाती थी। बहरहाल, आज वहाँ ना तो बावली ना ही गेट के कोई निशान बचा है जो की मुख्यबाजार की सड़क के नीचे दफन है।


title: खारी बावली

text: 1936 में, पंजाब सरकार के एक मंत्री चौधरी छोटू राम ने एक कानून जारी किया, जिसमें ग्रामीणों के सभी ऋणों को रद्द कर दिया गया। इस प्रकार अनेक अग्रवाल व्यापारियों ने अपना व्ययवसा खो दिया और दिल्ली में कमला नगर, शक्ति नगर और मॉडल बस्ती,जेेेसे इलाकों में आ बसे और व्यापार करने के लिए पुरानी दिल्ली, विशेष रूप से चांदनी चौक, खारी बावली, दरीबा कलां, नई सड़क, नया बाजार, सदर बाजार और चावडी बाजार जेसे क्षेत्रों में काम शुरू किया.


title: खारी बावली

text: यहाँ पर बहुत सारे दुकानें अपने नम्बर द्वारा पहचाने जाते है। "13 नंबर चावल वाले" या "21 नंबर की दुकान"। 17 वी ओर 18 वी शताब्दी में स्थापित ये दुकानें अपनी नोवीं या दसवीं पीढी के द्वारा चलाई जा रही है।


title: खारी बावली

text: "गाडोदिया मार्केट", खारी बावली के दक्षिण में स्थित है, जो की धनी व्यापारियों द्वारा 1920 में बनायी गई थी जिसमें कई मसालों की दुकाने हैं और यह एशिया का सबसे बड़ा थोक मसाला बाजार है। आज, खारी बावली न केवल एशिया का सबसे बड़ा मसाला बाजार है, बल्कि एक महत्वपूर्ण और व्यस्त वाणिज्यिक जिला भी है और यह संपूर्ण उत्तर भारत के मसालों की मांग की पुर्ति करता है जिसमें जम्मू और कश्मीर, राजस्थान और यहाँ तक कि मध्य प्रदेश जेसे राज्य शामिल है।


title: खारी बावली

text: जिस के कारण यहाॅं व्यापारियों की लगातार भीड़ बनी रहती है, और सबसे सस्ते सौदों और सस्ते दामों की मसाला, मेवे और अन्य खराब होने वाली वस्तु की दुकानों की तलाश में रहते हैं।


title: खारी बावली

text: खारी बावली बाजार के दूसरे छोर पर जीबी रोड है।(रेड लाइट जिला और इंजीनियरिंग माल के थोक विक्रेता) और सदर बाज़ार (गैर-ब्रांडेड उपभोक्ता वस्तुओं का थोक बाज़ार ).


title: खारी बावली

text: वहाँ कटारा तम्बाकू में असली जड़ी बूटियों का एक थोक बाजार है जहां कुछ आयातक और निर्यातक जड़ी बूटी का थोक व्यापार करते है।


title: इलियाड

text: इलियड या ईलियद (, प्राच. यून. Ἰλιάς "Iliás") — प्राचीन यूनानी शास्त्रीय (क्लासिकल) महाकाव्य है, जो यूरोप के आदिकवि होमर की रचना मानी जाती है। इसका नामकरण ईलियन नगर (ट्राय) के युद्ध के वर्णन के कारण हुआ है। समग्र रचना 24 पुस्तकों में विभक्त है और इसमें 15,693 पंक्तियाँ हैं। इलियड में ट्राय राज्य के साथ ग्रीक लोंगो के युद्ध का वर्णन है। इस महाकाव्य में ट्राय के विजय और ध्वंस की कहानी तथा युनानी वीर एकलिस के वीरत्व की गाथाएं हैं।


title: इलियाड

text: संक्षेप में इस महाकाव्य की कथावस्तु इस प्रकार है : ईलियन के राजा प्रियम के पुत्र पेरिस ने स्पार्टा के राजा मेनेलाउस की पत्नी परम सुंदरी हेलेन का उसके पति की अनुपस्थिति में अपहरण कर लिया था। हेलेन को पुन: प्राप्त करने तथा ईलियन को दंड देने के लिए मेनेलाउस और उसके भाई आगामेम्नन ने समस्त ग्रीक राजाओं और सामंतों की सेना एकत्र करके ईलियन के विरुद्ध अभियान आरंभ किया। परंतु इस अभियान के उपर्युक्त कारण और उसके अंतिम परिणाम, अर्थात् ईलियन के विध्वंस का प्रत्यक्ष वर्णन इस काव्य में नहीं है। इसका आरंभ तो ग्रीक शिविर में काव्य के नायक एकिलीज के रोष से होता है। अगामेम्नन ने सूर्यदेव अपोलो के पुजारी की पुत्री को बलात्कारपूर्वक अपने पास रख छोड़ा है। परिणामत: ग्रीक शिविर में महामारी फैली हुई है। भविष्यद्रष्टा काल्कस ने बतलाया कि जब तक पुजारी की पुत्री को नहीं लौटाया जाएगा तब तक महामारी नहीं रुकेगी। अगामेम्नन बड़ी कठिनाई से इसके लिए प्रस्तुत होता है पर इसके साथ ही वह बदले में एकिलीज़ के पास से एक दूसरी बेटी ब्रिसेइस को छीन लेता है। एकिलीज़ इस अपमान से क्षुब्ध और रुष्ट होकर युद्ध में न लड़ने की प्रतिज्ञा करता है। वह अपनी मीरमिदन (पिपीलिका) सेना और अपने मित्र पात्रोक्लस के साथ अपने डेरों में चला जाता है और किसी भी मनुहार को नहीं सुनता। परिणामत: युद्ध में अगामेम्नन के पक्ष की किरकिरी होने लगती है। ग्रीक सेना भागकर अपने शिविर में शरण लेती है। परिस्थितियों से विवश होकर अगामेम्नन एकिलीज़ के पास अपने दूत भेजता है और उसके रोष के निवारण के लिए बहुत कुछ करने को तैयार हो जाता है। परंतु एकिलीज़ का रोष दूर नहीं होता और वह दूसरे दिन अपने घर लौट जाने की घोषणा करता है। पर वास्तव में वह अगामेम्नन की सेना की दुर्दशा देखने के लिए ठहरा रहता है। किंतु उसका मित्र पात्रोक्लस अपने पक्ष की इस दुर्दशा को देखकर को देखकर खीझ उठता है और वह एकिलीज़ से युद्ध में लड़ने की आज्ञा प्राप्त कर लेता है। एकिलीज़ उसको अपना कवच भी दे देता है और अपने मीरमिदन सैनिकों को भी उसके साथ युद्ध करने के लिए भेज देता है। पात्रोक्लस ईलियन की सेना को खदेड़ देता है पर स्वयं अंत में वह ईलियन के महारथी हेक्तर द्वारा मार डाला जाता है। पात्रोक्लस के निधन का समाचार सुनकर एकिलीज़ शोक और क्रोध से पागल हो जाता है और अगामेम्नन से संधि करके नवीन कवच धारण कर हेक्तर से अपने मित्र का बदला लेने युद्ध क्षेत्र में प्रविष्ट हो जाता है। एकिलीज़ से युद्ध आरंभ करते ही पासा पलट जाता है। वह हेक्तर को मार डालता है और उसके पैर को अपने रथ के पिछले भाग से बाँधकर उसके शरीर को युद्धक्षेत्र में घसीटता है जिससे उसका सिर घूल में लुढ़कता चलता है। इसके पश्चात् पात्रोक्लस की अंत्येष्टि बड़े ठाट बाट के साथ की जाती है। एकिलीज़ हेक्तर के शव को अपने शिविर में ले आता है और निर्णय करता है कि उसका शरीर खंड-खंड करके कुत्तों को खिला दिया जाए। हेक्तर का पिता ईलियन राजा प्रियम उसके शिविर में अपने पुत्र का शव प्राप्त करने के लिए उपस्थित होता है। उसके विलाप से एकिलीज़ को अपने पिता का स्मरण हो आता है और उसका क्रोध दूर हो जाता है और वह करुणा से अभिभूत होकर हेक्तर का शव उसके पिता को दे देता है और साथ ही साथ 12 दिन के लिए युद्ध भी रोक दिया जाता है। हेक्तर की अंत्येष्टि के साथ ईलियद की समाप्ति हो जाती है।


title: इलियाड

text: कुछ हस्तलिखित प्रतियों में ईलियद के अंत में एक पंक्ति इस आशय की मिलती है कि हेक्तर की अंत्येष्टि के बाद अमेज़न (निस्तनी) नामक नारी योद्धाओं की रानी पैंथेसिलिया प्रियम की सहायता के लिए आई। इसी संकेत के आधार पर स्मर्ना के क्विंतुस नामक कवि ने 14 पुस्तकों में ईलियद का पूरक काव्य लिखा था। आधुनिक समय में श्री अरविंद घोष ने भी अपने जीवन की संध्या में मात्रिक वृत्त में ईलियन नामक ईलियद को पूर्ण करनेवाली रचना का अंग्रेजी भाषा में आरंभ किया था जो पूरी नहीं हो सकी। नवम पुस्तक की रचना के मध्य में ही उनकी चिरसमाधि की उपलब्धि हो गई।


title: इलियाड

text: ईलियद में जिस युग की घटनाओं का उल्लेख है उसको वीरयुग कहते हैं। श्लीमान और डेफैल्ट को ट्राय नगर की खुदाई के पश्चात् इस युग की सत्यता निर्विवाद सिद्ध हो चुकी थी। ई.पू. 13वीं और 13 शताब्दियाँ इस युग का काल मानी जाती हैं। पर ईलियद के रचनाकाल की सीमाएँ ई.पू. नवीं और सातवीं शताब्दियाँ हैं। होमर की रचनाओं से संबंध रखनेवाली समस्याएँ अत्यंत जटिल हैं। एक समय होमर के अस्तित्व तक पर संदेह किया जाने लगा था। पर अब स्थिति अधिक अनुकूल हो चली है, यद्यपि अब भी होमर के महाकाव्य एक विकासक्रम की चरम परिणति माने जाते हैं जिनमें एक लोकोत्तर प्रतिभा का कौशल स्पष्ट लक्षित होता है।


title: इलियाड

text: ईलियद में महाकाव्य की दृष्टि से सरलता और कविकर्म का अभूतपूर्व सामंजस्य है। नीति की दृष्टि से असाधारण काम और क्रोध के विध्वंसकारी परिणाम का प्रदर्शन जैसा इस काव्य में हुआ हे वैसा अन्यत्र मुश्किल से मिलेगा। इसके पुरुष पात्रों में अगामेम्नन, एकिलीज़, पात्रोक्लस, मेनेलाउस, प्रियम, पेरिस और हेक्तर उल्लेखनीय हैं। स्त्री पात्रों में हेलेन, हेकुबा, आंद्रोमाको इत्यादि महान हैं। युद्ध में मनुष्य और देवता सभी भाग लेते हैं, कहीं मनुष्य गुणों में देवताओं से ऊँचे उठ जाते हैं तो कहीं देवता लोग मानवीय दुर्बलताओं के शिकार होते दृष्टिगोचर होते हैं एवं परिहास के पात्र बनते हैं। भारतीय महाकाव्यों के साथ ईलियद की अनेक बातें मेल खाती हैं, जिनमें हेलेन का अपहरण और ईलियन का दहन सीता-हरण और लंकादहन से स्पष्ट सादृश्य रखते हैं। संभवत: इसी कारण मेगस्थनीज़ को भारत में होमर के महाकाव्यों के अस्तित्व का भ्रम हुआ था।


title: इलियाड

text: होमर के अनुवाद बहुत हैं परंतु उसका अनुवाद, जैसा प्रत्येक उच्च कोटि की मौलिक रचना का अनुवाद हुआ करता है, एक समस्या है। यदि अनुवादक सरलता पर दृष्टि रखता है तो होमर के कवित्व को गँवा बैठता है और कवित्व को पकड़ना चाहता है तो सरलता काफूर हो जाती है।


title: इलियाड

text: इस महाकाव्य का यूरोप की हर भाषा में अनुवाद हुआ है। पद्य और गद्य दोनों में अनेक अनुवाद हुए हैं। कई भारतीय भाषाओं में भी 'इलियड' तथा 'ओडिसी' दोनों के अनुवाद हुए हैं। बांग्ला में एक से अधिक अनुवाद हो चुके हैं। प्रख्यात कवि माइकेल मधुसूदन दत्त द्वारा इलियड का बांग्ला में किया गया पहला परंतु अधूरा अनुवाद 1941 ईस्वी में प्रकाशित हुआ। योगेंद्रनाथ काव्यविनोद ने इलियड का पद्यानुवाद 1902-08 ई० और गद्यानुवाद 1911 ईस्वी में प्रकाशित करवाया था। कालांतर में इलियड और ओडिसी के बंगला में और भी कई अनुवाद हुए। तमिल में भी अनुवाद हो चुका है।


title: इलियाड

text: 'इलियड' का प्रथम हिन्दी अनुवाद 2012 ई० में प्रकाशित हुआ। एक उत्तम अनुवाद के लिए आवश्यक परिश्रम करके अनुवादक रमेश चंद्र सिन्हा ने यह कार्य संपन्न किया। यूनानी साहित्य, मिथक, इतिहास, धर्म और दर्शन के अध्ययन में अनेक वर्ष लगाकर इलियड का हिन्दी गद्यानुवाद संपन्न हुआ है।


title: अरबी रेगिस्तान

text: अरबी रेगिस्तान () पश्चिमी एशिया में स्थित एक विशाल रेगिस्तान है जो दक्षिण में यमन से लेकर उत्तर में फ़ारस की खाड़ी तक और पूर्व में ओमान से लेकर पश्चिम में जोर्डन और इराक़ तक फैला हुआ है। अरबी प्रायद्वीप का अधिकाँश भाग इस रेगिस्तान में आता है और इस मरुस्थल का कुल क्षेत्रफल २३.३ लाख किमी है, यानि पूरे भारत के क्षेत्रफल का लगभग ७०%। इसके बीच में रुब अल-ख़ाली नाम का इलाक़ा है जो विश्व का सबसे विस्तृत रेतीला क्षेत्र है।


title: अरबी रेगिस्तान

text: अरबी रेगिस्तान का वातावरण बहुत कठोर है। दिन में यहाँ अत्यंत गर्मी और सूरज का प्रकोप रहता है और रात में तापमान कभी-कभी शुन्य से भी नीचे गिर जाता है। इस वजह से यहाँ जीव विविधता काफ़ी कम है, हालांकि यहाँ ग़ज़ल और ओरिक्स जैसे हिरण, रेत बिल्ली और कांटेदार दुम वाली गिरगिट जैसे प्राणी रहते हैं। यहाँ कभी धारीदार लकड़बग्घा, सियार और बिज्जू भी मिलते थे लेकिन अनियंत्रित शिकार और अन्य मानवी गतिविधियों से वह यहाँ विलुप्त हो चुके हैं।


title: अरबी रेगिस्तान

text: इस क्षेत्र की धरती के रूप विविध हैं। लाल रेत के टीले, लावा की विस्तृत चट्टानें, शुष्क पहाड़ी शृंखलाएँ, सूखी वादियाँ और ऐसे रेतीले क्षेत्र जिसमें चलने वाले दलदल की तरह अन्दर धंसकर डूब जाते हैं - सभी इस रेगिस्तान में मौजूद हैं।


title: अरबी रेगिस्तान

text: अरबी रेगिस्तान का अधिकतर हिस्सा सउदी अरब में आता है, हलाकि इसका कुछ अंश मिस्र के सीनाई प्रायद्वीप, दक्षिण इराक़ और दक्षिणी जोर्डन में भी फैला हुआ है। यहाँ के लोग मुख्य रूप से अरब जाति के हैं, जिसमें शहरों-बस्तियों में रहने वाले और ख़ानाबदोश बदुइन लोग दोनों शामिल हैं। धार्मिक दृष्टि से यहाँ के लगभग सभी लोग इस्लाम के अनुयायी हैं, हालांकि कुछ ईसाई भी बसते हैं। लगभग सभी स्थानीय लोग अरबी भाषा बोलते हैं।


title: राजनयिक दूत

text: राजनयिक दूत (Diplomatic Envoys) संप्रभु राज्य या देश द्वारा नियुक्त प्रतिनिधि होते हैं, जो अन्य राष्ट्र, अंतरराष्ट्रीय सम्मेलन अथवा अंतरराष्ट्रीय संस्था में अपने देश का प्रतिनिधित्व करते हैं।


title: राजनयिक दूत

text: राजनय मानव इतिहास के प्राचीनतम पेशों में से एक है, वर्तमान अंतरराष्ट्रीय विधि का प्रचलन आरंभ होने के बहुत पूर्व से ही रोम, चीन, यूनान और भारत आदि देशों में एक राज्य से दूसरे राज्य में दूत भेजने की प्रथा प्रचलित थी। कौटिल्यकृत अर्थशास्त्र और 'नीतिवाक्यामृत' में प्राचीन भारत में प्रचलित दूतव्यवस्था का विवरण मिलता है। इस काल में दूत अधिकांशत: अवसरविशेष पर अथवा कार्यविशेष के लिए ही भेजे जाते थे। यूरोप में रोमन साम्राज्य के पतन के उपरांत छिन्न भिन्न दूतव्यवस्था का पुनरारंभ चौदहवीं शताब्दी में इटली के स्वतंत्र राज्यों एवं पोप द्वारा दूत भेजने से हुआ। स्थायी राजदूत को भेजने की नियमित प्रथा का श्रीगणेश इटली के गणतंत्रों एवं फ्रांस के सम्राट् लुई ग्यारहवें ने किया। सत्रहवीं शताब्दी के पूर्वार्ध तक दूतव्यवस्था यूरोप के अधिकांश देशों में प्रचलित हो गई थी।


title: राजनयिक दूत

text: अंतरराष्ट्रीय विधि के अनुसार कोई भी राज्य या देश अन्य राज्यों से दौत्य संबंध स्थापित करने के लिए बाध्य नहीं है, परंतु अंतरराष्ट्रीय जगत् में उत्तरोत्तर बढ़ते हुए पारस्परिक संबंध एवं सापेक्ष्य के कारण प्रत्येक राष्ट्र के लिए अन्य राष्ट्रों से दौत्य संबंध स्थापित करना उपयोगी सिद्ध होता है। दौत्य संबंध स्थापित करने का अधिकार केवल संप्रभु राष्ट्रों को ही है परंतु विशेष परिस्थितियों में यह अधिकार अर्धसंप्रभु और अधीनस्थ राज्यों को भी दिया जा सकता है। पोप और संयुक्त राष्ट्र यद्यपि राज्य की कोटि में नहीं आते तथापि दौत्य संबंध स्थापित करने का उनका अधिकार सर्वस्वीकृत है।


title: राजनयिक दूत

text: मध्यकालीन यूरोप में दूतों की वरिष्ठता और पौर्वांपर्यक्रम के प्रश्नों पर बहुधा विवाद होता था अतएव वियेना की कांग्रेस ने 1815 में दूतों को तीन श्रेणियों में वर्गीकृत किया। 1818 में एक्स-ला-शैपल की कांग्रेस ने एक चौथी श्रेणी जोड़ दी। तदनुसार वरिष्ठता के क्रम से दूतों के चार वर्ग हैं-


title: राजनयिक दूत

text: औपचारिकता एवं शिष्टचार के अतिरिक्त इस वर्गीकरण का अब कोई महत्व नहीं है। राष्ट्रमंडल के सदस्य राष्ट्रों के बीच परस्पर भेजे जानेवाले दूत 'उच्चायुक्त' कहे जाते हैं।


title: राजनयिक दूत

text: एक राष्ट्र में स्थित विदेशों के राजनयिक दूतों के समूह को 'राजनयिक निकाय' (Diplomatic corps) कहते हैं। इसमें वरिष्ठतम दूत को 'दूतशिरोमणि' (Doyen) कहते हैं। राजनयिक निकाय दूतों के सम्मान एवं उन्मुक्तियों के पालन का ध्यान रखता है।


title: राजनयिक दूत

text: नियुक्ति मे समय प्रत्येक दूत को राज्य या राष्ट्र का अध्यक्ष एक मुद्रांकित 'प्रत्ययपत्र' (Letter of credence) प्रदान करता है, जिसे दूत प्रत्यायित राष्ट्र के अध्यक्ष को औपचारिक समारोह में स्वयं देता है। संधिवार्ता आदि के लिए नियुक्त दूत को एक 'पूर्णाधिकारपत्र' भी दिया जाता है। कोई भी राष्ट्र दूसरे राष्ट्र से दौत्य संबंध स्वीकार करने को बाध्य नहीं है परंतु प्रश्न विशेष पर वार्ताहेतु आए दूत को स्वीकार न करना उस प्रश्न पर वार्तां न करने के निश्चय का द्योतक है। व्यक्तिविशेष को अन्य राष्ट्र के दूत रूप में ग्रहण न करना उसी दशा में उचित होगा जब अपने चरित्र, प्रत्यातित राष्ट्र के प्रति व्यक्त विचार अथवा प्रत्यातित राष्ट्र का नागरिक होने के कारण वह व्यक्ति ग्राह्य न हो।


title: राजनयिक दूत

text: अस्थयी राजनयिक दूत, समारोह अथवा अंतरराष्ट्रीय सम्मेलन में, अपने देश का प्रतिनिधित्व करने के लिए अथवा प्रश्नविशेष पर वार्ता के लिए भेजे जाते हैं। उनके कृत्य और अधिकार उसी प्रयोजन तक सीमित रहते हैं। स्थायी राजदूतों की कार्यापरिधि बहुत विस्तृत है। दूत अपने राष्ट्र की नीति का आधिकारिक प्रवक्ता है और वह दोनों के बीच समस्त वार्ता संवहन एवं संपर्क का माध्यम होता है। अपने राष्ट्र की कीर्ति बढ़ाना एवं विदेशी राष्ट्र में स्वदेश के प्रति सद्भावना बढ़ाना उसका कर्तव्य है। दूत का अन्य महत्वपूर्ण कार्य है दूसरे देश की राजनीतिक स्थिति एवं गतिविधियों का पर्यवेक्षण करना और उसकी सूचना अपनेदेश को भेजना। दूत अपने देश प्रवासी नागरिकों की तथा उनकी सपंत्ति की रक्षा करता है और उनके जन्म, मरण, विवाहादि का पंजीकरण भी करता है।


title: राजनयिक दूत

text: राजनयिक दूत को सप्रभु देश का प्रतिनिधि होने के नाते तथा अपना कार्य सुचारु रूप से करने की सुविधा के लिए कुछ विशिष्टाधिकार तथा उन्मुक्तियाँ प्राप्त हैं। दूत परराष्ट्र में अनुल्लंघनीय है। अपने देश में स्थित समस्त दूतों की सुरक्षा का प्रबंध करना प्रत्येक राष्ट्र का कर्तव्य है। राजदूत और उसका निवासस्थान, वाहन आदि भी प्रत्यातित राष्ट्र के क्षेत्राधिकार से परे हैं। राजदूत पर उसकी स्वेच्छा के बिना प्रत्यातित राष्ट्र के न्यायालयों में मुकदमा नहीं चल सकता और न अन्य न्यायिक कार्यवाही ही की जा सकती। कोई भी स्थानीय अधिकारी दूत की अनुमति के बिना उसके निवासस्थान अथवा कार्यालय में प्रवेश नहीं कर सकता। राजदूत को अपने देश से संपर्क स्थापन या संवादवहन की पूर्ण स्वतंत्रता है। दूतावास के कर्मचारियों और राजदूत के परिवार और वैयक्तिक सेवकों को भी राजनयिक विशिष्टाधिकार कुछ अंशों तक प्राप्त है।


title: राजनयिक दूत

text: राजनयिक दौत्य की समाप्ति दोनों में से किसी राष्ट्र के शासन में क्रांतिकारी परिर्वतन, राष्ट्रों की अध्यक्षता में वैधानिक परिवर्तन होने पर, दोनों में से किसी राष्ट्र के अनुरोध पर अथवा दोनों देशों में युद्ध छिड़ जाने पर हो जाती है। दोनों देशों में गंभीर वैमनस्य होने पर विरोध प्रकट करने के लिए भी स्थायी अथवा अस्थायी रूप से दौत्य संबंध का विच्छेद कर दिया जाता है।


title: राजनयिक दूत

text: राजदूत का मूल कार्य राष्ट्रों के मध्य मैत्री व सौहार्द्रपूर्ण सम्बन्ध बनाना है। उनके इन कार्य का न केवल उसके देश के वरन् सम्पूर्ण


title: राजनयिक दूत

text: विश्व के सम्बन्धो पर प्रभाव पड़ता है। विश्व में शांति रहे अथवा युद्ध इस प्रश्न का उत्तर भी उसकी योग्यता पर निर्भर करता है।


title: राजनयिक दूत

text: अतः आवश्श्यकता है कि एक ऐसे व्यक्ति को ही राजदुत नियुक्त किया जावे जिसकी कुशलता व योग्यता असंदिग्ध हो क्योंकि इसी


title: राजनयिक दूत

text: आधार पर विश्व शांति और व्यवस्था निर्भर है। ऐसे आदर्श राजनयिक को किस प्रकार का होना चाहिये ? उसके क्या गुण होने


title: राजनयिक दूत

text: यूनानी राजनय के प्रारम्भिक काल में राजदूतों का चयन उनकी आवाज, मधुर भाषण, मान्य बुद्धि एवं आकर्षक व्यक्तित्व के आधार


title: राजनयिक दूत

text: पर होता था। बाइजेनटिनी युग के राजनयिक से यह अपेक्षा की जाती थी कि वे विदेशियों के प्रति शिष्ट हो तथा उसकी आलोचना


title: राजनयिक दूत

text: नंहीं करे। निकलसन के अनुसार राजनयिक व्यवस्था के अनुभव के आधार पर पन्द्रहवीं और सोलहवीं शताब्दी में आदर्श राजनयिक


title: राजनयिक दूत

text: यद्यपि एक राजनयिक अभिमर्त्ता की योग्यतायें राज्य के कानूनों द्वारा निश्चित की जाती है, परन्तु राजनयिक अभिकर्ता की योग्यता के सम्बन्ध में ऐसे सिद्धान्तों का निरूपण कर दिया है जो सभी देशों में राजनयिकों से अपेक्षित है। राजनय के स्वरूप तथा राजनयिकों को योग्यता के सम्बन्ध में नियमों में निरन्तर परिवर्तन होते रहते हैं, लेकिन वर्तमान युग में एक सफल व आदर्श राजदूत के गुणों


title: राजनयिक दूत

text: को जानने के पूर्व यह उचित ही होगा कि प्राचीन व मध्यकालीन लेखकों व स्वयं राजदूतों द्वारा वर्णित आदर्श राजदूतों के गुणों का विहंगावलोकन किया जाये।


title: रिबॉक

text: रिबॉक इंटरनेशनल लिमिटेड, जो खेल के परिधान बनाने वाली जर्मनी की दिग्गज कंपनी एडिडास की एक सहायक कंपनी है जो खेल के जूते, परिधान और संबंधित साजोसामान बनाती है। यह नाम अफ्रीकी हिज्जे 'rhebok' निकला है, जिसका मतलब अफ्रीकी हिरण या चिंकारा होता है। 1890 में इंग्लैंड के बोल्तों शहर से 6 मील दूर एक छोटे से गावं होलकोम ब्रुक में जोसफ विलियम फोस्टर नियमित रूप से दौड़ेवाले जूते बनाते थे, तभी उनके मन में दौड़ने वाले वैसे जूते बनाने का अनोखा विचार आया, जिसकी सतह में नुकीले हिस्से होते थे। जैसे ही उनका विचार आगे बढ़ा, उन्होंने अपने बेटों के साथ मिलकर 1895 में जे डबल्यू फोस्टर और संस के नाम से जूते कंपनी की स्थापना की.


title: रिबॉक

text: 1924 तक, फोस्टर और संस कंपनी बेहतर जूते बनाने के क्षेत्र में नाम कमा चुकी थी और कंपनी को 1924 के ग्रीष्मकालीन ओलंपिक में इंग्लैंड का प्रतिनिधित्व करने वाले एथलीटों के लिए जूते बनाने का मौका मिला था। फोस्टर के जूते पहनकर प्रदर्शन करने वालों में महान हेरोल्ड अब्राहम्स और एरिक लिडेल भी थे, जिन्हें ऑस्कर जीतने वाली फिल्म चैरट्स ऑफ फायर में चित्रित किया गया था।


title: रिबॉक

text: मन में उच्च गुणवत्ता वाले जूते बनाने की इस विरासत को ध्यान में रखते हुए फोस्टर के दो पोतों-जो और जैफ फोस्टर ने मर्करी स्पोर्ट्स की स्थापना की. 1960 में, जो और जैफ फोस्टर ने इंग्लैंड में कंपनी का नया नाम रिबॉक रखा, जिसे उस शब्दकोश से खोजा गया, जिसे जो फोस्टर ने अपनी किशोरावस्था में एक दौड़ में इनाम के रूप में जीता था। शब्दकोश दक्षिण अफ्रीकी संस्करण और वर्तनी वाला था।


title: रिबॉक

text: 1979 में एक अंतरराष्ट्रीय व्यापार प्रदर्शनी में संयुक्त राज्य अमेरिका के उपकरण वितरक पॉल बी फायरमैन ने रीबॉक्स एक जोड़ी देखी और उन्हें उत्तर अमेरिका में बेचने के लिए सौदा किया, जहां प्रतियोगी कंपनियों-नाइक, एडिडास और पुमा से ज्यादा महंगा होने के बावजूद ये जूते काफी सराहे गये।


title: रिबॉक

text: 1982 में फ्रीस्टाइल एथलेटिक जूते के चलन के बाद 1982 में रिबॉक की लोकप्रियता बढ़ी, जो महिलाओं के लिए डिजाइन किये गये थे और जब एरोबिक्स का क्रेज बढ़ा. इतना ही नहीं, रिबॉक फ्री स्टाइल केवल एथलेटिक पहनावे के रूप में ही नहीं, बल्कि कैजुअल पोशाक के रूप में भी लोकप्रिय हुआ। इसका नजीजा यह हुआ कि फ्रीस्टाइल 1980 के दशक के फैशन क्षितिज पर एक आइकन बन गया। इसमें हाई टॉप संस्करण (सबसे उपर दो वेल्क्रो पट्टियों सहित) और सफेद सहित, काले, लाल, पीले और नीले रंग के परिधान थे। रिबॉक ने फ्रीस्टाइल का उत्पादन जारी रखा है, क्योंकि यह चीयरलीडिंग, एरोबिक नृत्य, जिम और आम उपभोक्ताओं में लोकप्रिय है।


title: रिबॉक

text: फ्रीस्टाइल की सफलता के बाद, रिबॉक ने एक्स-ओ-फिट नाम से पुरुषों के लिए एक एथलेटिक जूता पेश किया। फ्रीस्टाइल की तरह, यह भी लो-टॉप और हाई टॉप संस्करणों में आया, हालांकि सबसे उपर दो वेल्क्रो पट्टियों सहित फ्रीस्टाइल हाई टॉप में अलग एक्स-ओ-फिट में सिर्फ एक ही पट्टी थी। संस्थापक के बेटे डेविड फोस्टर इस शुरुआती दौर के जूते को डिजाइन करनेवालों में से एक थे।


title: रिबॉक

text: अतीत में, रिबॉक स्वीट्शोप्स के जरिये आउटसोर्सिंग के माध्यम से जुड़ा था, लेकिन आज उसका दावा है कि यह मानवाधिकारों के प्रति वचनबद्ध है। अप्रैल 2004 में, रिबॉक की फुटवीयर शाखा फेयर लेबर एसोसिएशन से मान्यता पाने वाली पहली कंपनी बनी. 2004 में, रिबॉक फेयर फैक्ट्रीज क्लियरिंग हाउस, जो परिधान उद्योग में लगे कर्मचारियों की हालत सुधारने के लिए समर्पित गैर-लाभ संगठन है, का संस्थापक सदस्य बन गया।


title: रिबॉक

text: रिबॉक के 14 देशों में जूते के कारखाने हैं। रिबॉक जूते बनाने वाले सबसे ज्यादा कारखानों एशिया में हैं, खासकर चीन (कुल जूते उत्पादन का 51% हिस्सा), इंडोनेशिया (21%), वियतनाम (17%) और थाईलैंड (7%). रिबॉक के 88% फुटवेयर 11 कारखानों में बनते हैं और उनमें 75,000 से अधिक कर्मचारी काम करते हैं।


title: रिबॉक

text: रिबॉक के 45 देशों में कारखाने हैं। आपूर्तिकर्ताओं से उत्पादों की खरीद की प्रक्रिया क्षेत्रवार होती है। संयुक्त राज्य अमेरिका में बेचे जाने वाले रिबॉक के ज्यादातर (52%) परिधान एशिया में उत्पादित होते हैं और बाकी कैरिबियन, उत्तरी अमेरिका, अफ्रीका और मध्य पूर्व के देशों से आते हैं। यूरोप में बेचे जाने वाले परिधान आमतौर पर एशिया और यूरोप से आते है। एशिया प्रशांत क्षेत्र में बेचे जाने वाले परिधान एशियाई उत्पादकों द्वारा निर्मित हैं।


title: रिबॉक

text: कंपनी को 2002 से "NFL उपकरण" के रूप में विपणित नेशनल फुटबॉल लीग, 2004 से कनाडियन फुटबॉल लीग (CFL) की टीमों के लिए प्रामाणिक और प्रतिकृति दोनों तरह की वर्दी जर्सी और सहायक परिधान के निर्माण और विपणन का एक्सक्लूसिव अधिकार है और यह NFL और मेजर लीग बेसबॉल (MLB) को जूतों का सरकारी आपूर्तिकर्ता है।


title: रिबॉक

text: कंपनी के पास 2008-09 सत्र के लिए मैक्सिकन क्लब सिवास गुडालाजारा, ब्राजील के क्लब क्रुजेरो, इंटरनेशनल और साओ पाउलो FC का प्रायोजन अधिकार है।


title: रिबॉक

text: इसके अतिरिक्त, रिबॉक 2004 में सरकारी नेशनल हॉकी लीग (NHL) की प्रायोजक CCM थी और अब CCM और रिबॉक ब्रांड के तहत आइस हॉकी उपकरण निर्माण में लगी है तथा समर्थन सौदों के लिए लोकप्रिय युवा सितारों सिडनी क्रोस्बी और अलेक्जेंडर ओवेचिकिन के साथ करार (रिबॉक के लिए क्रोस्बी व CCM के लिए ओवेचिकिन) करार पर हस्ताक्षर किये हैं। रिबॉक ने 2005 से रिबॉक लोगो का प्रयोग कर हाल के वर्षों में NHL प्रामाणिक और प्रतिकृति जर्सियों पर CCM नाम को चरणबद्ध रूप से हटा दिया.


title: रिबॉक

text: कंपनी ने बोल्टन वांडरर्स, एक प्रधान मन्त्रिपद फुटबॉल (सॉकर) क्लब के साथ एक दीर्घकालिक प्रायोजन समझौते के माध्यम से इंग्लैड मूल से अपना संबंध बहाल रखा है। जब टीम 1990 के दशक के अंत में एक नये मैदान में आई तो अपने नए घर का नाम रिबॉक स्टेडियम रखा. एडिडास के खरीदे जाने तक कई अन्य अंग्रेजी क्लबों का प्रायोजन सौदा रिबॉक के साथ था, पर इनमें से कई अपने मूल ब्रांड (जिसका फुटबॉल में एक लंबा इतिहास है) की ओर मुड़ गये और कई ने दूसरी कंपनियों का दामन थामा.


title: रिबॉक

text: रग्बी यूनियन में, रिबॉक ने 2008 के दशक के आखिर तक वाल्स नेशनल टीम को प्रायोजित किया, जिसने उस साल छह देशों के चैम्पियनशिप में ग्रैंड स्लैम जीता


title: रिबॉक

text: वर्ष 2006 में एफसी बार्सिलोना और फ्रांस के स्ट्राइकर हेनरी थीयर्रे (तब वे आर्सेनल के लिए खेल रहे थे) ने 1 अगस्त 2006 को ""आई एम ह्वाट आई एम" " अभियान के शामिल होने के सौदे पर हस्ताक्षर किए. रियान गिग्स ने भी ""आई एम ह्वाट आई एम"" विज्ञापनों में काम किया। इसके अलावा, 1 अगस्त को, एंड्री शेवचेन्को ने कंपनी के साथ समर्थन सौदा (इंडोर्समेंट डील) शुरू किया।


title: रिबॉक

text: 2005 में, रिबॉक ने नयी ऑस्ट्रेलियाई ए-लीग प्रतियोगिता के लिए घर और बाहर की सभी 8 टीमों के लिए डिजाइन और आपूर्ति के लिए एक्सक्लूसिव समझौते पर हस्ताक्षर किए. हालांकि यह एक महंगा सौदा नहीं है, पर क्षेत्र में फुटबॉल और लीग की बढ़ती लोकप्रियता के कारण यह साझेदारी रिबॉक के लिए काफी लाभदायक साबित हो रही है। एक अनुमान के मुताबिक ऑस्ट्रेलिया में 125.000 जर्सियों की बिक्री हुई है, जो एक खेल सामान निर्माता के लिए सिंगल लीग बिक्री का एक रिकॉर्ड है।


title: रिबॉक

text: रिबॉक ऑस्ट्रेलियाई फुटबॉल लीग की चार टीमों को प्रायोजित करता है और वे हैं फ्रेमेंटल फुटबॉल क्लब, मेलबोर्न फुटबॉल क्लब, पोर्ट एडिलेड फुटबॉल क्लब और रिचमंड फुटबॉल क्लब. बाद की दो टीमें 2007 के सीजन से रिबॉक के साथ जुड़ी हैं। वे गोल्ड कोस्ट फुटबॉल क्लब के भी प्रायोजक हैं, जो वर्तमान में TAC कप में खेल रहे हैं और 2011 में AFL में खेलने वाले हैं। रिबॉक ने रग्बी लीग टीमों- मेलबोर्न स्टॉर्म, मैनले सी ईगल्स और गोल्ड कोस्ट क्लब टाइटन्स को किट और अन्य मालों की आपूर्ति की है।


title: रिबॉक

text: रिबॉक ने महान व अमीर भारतीय प्रीमियर लीग टीमों, जैसे रॉयल चैलेंजर बंगलौर, कोलकाता नाइट राइडर्स, राजस्थान रॉयल्स, चेन्नई सुपर किंग्स और डेक्कन चाजर्स को 2008 में आयोजित लीग के पहले संस्करण में खेल के किट प्रायोजित किये, हालांकि 2009 में आयोजित दूसरे संस्करण के लिए केवल 4 टीमों (रॉयल चैलेंजर्स बंगलौर, कोलकाता नाइट राइडर्स, चेन्नई सुपर किंग्स, किंग्स XI पंजाब) के लिए ही प्रायोजन सिमट गया।


title: रिबॉक

text: रिबॉक इंटरनेशनल क्रिकेट काउंसिल का आधिकारिक प्रायोजक है। यह ICC के अंपायर और रेफरियों के अंतरराष्ट्रीय पैनल के लिए वर्दी बनाती है। इसके अलावा, "ICC की प्रतियोगिताओं" में लगने वाले सभी खेल किट, जैसे विकेट के प्रायोजक भी रिबॉक है। 2007 में यह आईसीसी का आधिकारिक प्रायोजक बन गया।


title: रिबॉक

text: अंतरराष्ट्रीय क्रिकेटर, जैसे श्रीलंकाई कप्तान महेला जयवर्धने, श्रीलंका क्रिकेटर्स सनत जयसूर्या, अजंता मेंडिस, भारतीय क्रिकेट टीम के कप्तान महेंद्र सिंह धोनी और राहुल द्रविड़, बांग्लादेश टीम के कप्तान मोहम्मद अशरफुल, बांग्लादेशी क्रिकेटर मोहम्मद रफीक और हबीबुल बशर, रिबॉक का समर्थन करते हैं। उन्हें क्रिकेट के रिबॉक के जूतों की आपूर्ति की जाती है, साथ ही साथ साथ धोनी के मामले में तो रिबॉक ब्रांड वाले क्रिकेट के बल्ले दिये जाते हैं। हाल ही में इस सूची में क्रिकेट खिलाड़ी युवराज सिंह और यूसुफ पठान भी शामिल हुए है।


title: रिबॉक

text: रैपर जे-जेड पहले गैर खिलाड़ी थे, जिन्हें रिबॉक से एक सिगनेचर जूता मिला. ""एस कार्टर कलेक्शन बाई Rbk"" को 21 नवम्बर 2003 को जारी किया गया


title: रिबॉक

text: और "एस कार्टर" स्नीकर कंपनी के इतिहास में सबसे तेज बिकनेवाले जूते बन गये। बाद में, रिबॉक ने रैपर के साथ 50 प्रतिशत पर "जी-यूनिट" स्नीकर्स की एक लाइन


title: रिबॉक

text: जारी करने का एक सौदा किया और नेल्ली और मिरी बेन-आरी जैसे कलाकार कंपनी के प्रवक्ता बन गये। रिबॉक ने स्कारलेट जाहांन्सन के साथ भी करार पर हस्ताक्षर किए और एक "Rbk लाइफस्टाइल संग्रह" के रूप में "स्कारलेट हर्ट्स" नाम के परिधान और जूते पेश किये.


title: रिबॉक

text: अधिक प्रभावी ढंग से दूर रखती है। हालांकि ज्यादातर खिलाड़ियों ने टिप्पणी से परहेज किया, लेकिन कुछ ने टिप्पणी की एज सिस्टम में पानी को दूर रखने की क्षमता है, जिससे दस्ताने और स्केट्स खेलने के दौरान संतृप्त व असहज हो जाती हैं।


title: हिमाचल प्रदेश की जलवायु

text: हिमाचल में तीन ऋतुएं होती हैं। हिमाचल प्रदेश की समुद्रतल से ऊँचाई की विविधता के कारण जलवायु में भी भिन्नता है। कहीं सारा वर्ष बर्फ गिरती है, तो कहीं गर्मी होती हे। हिमाचल में गर्म पानी के चशमें भी हैं और हिमनद भी है। ऐसा समुद्रतल से ऊँचाई की भिन्नता की वजह से है।


title: हिमाचल प्रदेश की जलवायु

text: ग्रीष्म ऋतु: इस ऋतु को स्थनीय भाषा में "तौंदी" भी कहते हैं। यह अप्रैल से जून तक होती है। कांगड़ा, ब्यास घाटी, शिवालिक पर्वत शृंखला, मंडी, बिलासपुर, ऊना आदि क्षेत्रों में गर्मी होती है। ऊपरी हिमाचल में गर्मी सुहावनी होती है। किन्नौर और लाहुल-स्पीति में जलवायू अर्द्धआर्कटिक है। ग्रीष्म ऋतु में बर्फ पिघलने से नदियों का पानी जल से भर जाता है। प्रदेश में सबसे उच्चतम तापमान जून महीने में 45 डिग्री सेंटीग्रेड तक पहुंच जाता है।


title: हिमाचल प्रदेश की जलवायु

text: शरद ऋतु: इस ऋतु को स्थानीय भाषा में "हयूंद" भी कहते हैं। यह अक्टूबर से मार्च तक होती है। प्रदेश के ऊपरी क्षेत्र जैसे धौलाधार, पीरपंजाल और जांस्कर पर्वत शृंखला में भारी हिमपात होता है। इस ऋतु में तापमान शून्य से 15 सेंटीग्रेड तक कम हो जाता है। इस समय संचार माध्यम शेष आदि से कट जाते है। प्रदेश के उच्च भागों में जीवन कष्टमय हो जाता है। समुद्रतल से 4,500 मीटर तक ऊंचे क्षेत्रों में सारा साल हिमपात होता ही रहता है।


title: हिमाचल प्रदेश की जलवायु

text: वर्षा ऋतु: इस ऋतु में मौसम आर्द्र रहता है। प्रदेश में औसत वर्षा 160 सेंटीमीटर होती है। धर्मशाला में सबसे अधिक वर्षा 340 सेंटीमीटर होती है। मेघालय के बाद देश में दूसरा सबसे अधिक वर्षा वाला स्थान धर्मशाला में है। गत वर्षा से कासिनराम में चेरापूंजी से भी अधिक वर्षा हुई है। भारी वर्षा से नालो व नदियों में भूअपरदन और भूमि कटाव हो जाता है। प्रदेश में सबसे कम वर्ष लाहुल-स्पीति में तीस से पचास सेंटीमीटर तक होती है। भारी वर्ष से नदियो में बाढ़ आ जाती है, जिससे हर क्षेत्र में नुकसान ही नुकसान होता है। ऊना जिले में तो स्वां नदी में बाढ़ आ जाने से भारी तबाही हो जाती है। पहाड़ी क्षेत्रों में हर जगह रास्ते बंद हो जाते हैं और यातायात व संचार माध्यम ठप्प हो जाते हैं।


title: वी के कृष्ण मेनन

text: वेंङालिल कृष्णन कृष्ण मेनोन (, ३ मई १८९६ - ६ अक्टूबर १९७४), जिन्हें सामान्यतः कृष्ण मेनोन कहा जाता है, एक भारतीय राष्ट्रवादी, राजनीतिज्ञ, कूटनीतिज्ञ, तथा सन् १९५७ से १९६२ तक भारत के रक्षा मंत्री थे।


title: वी के कृष्ण मेनन

text: मेनन का जन्म कोजीकोड, केरल में पन्नियंकरा में ब्रिटिश मालाबार के वेंगालिल परिवार में हुआ था। उनकी माता 1815 से 1817 के दौरान त्रावणकोर के दीवान रहे रमन मेनन की पौत्री थीं और गौरी पार्वती बाई की सेवा करती थीं। उनके पिता कोमाथु कृष्ण कुरुप कदाथनाडु के राजा के पुत्र थे और एक धनी तथा प्रभावशाली वकील थे। मेनन की प्रारंभिक शिक्षा थालास्सेरी में हुई तथा बी.ए. की उपाधि उन्होंने चेन्नई के प्रेसीडेंसी कॉलेज से प्राप्त की थी।


title: वी के कृष्ण मेनन

text: मद्रास लॉ कॉलेज में अध्ययन के दौरान वे ब्रह्मविद्या में शामिल हो गए थे और सक्रिय रूप से एनी बीसेंट तथा होम रूल आंदोलन के साथ संबद्ध रहे. वे एनी बीसेंट, जिन्होंने उनकी प्रतिभा को पहचाना और 1924 में इंगलैंड की यात्रा करने में उनकी सहायता की थी, केद्वारा स्थापित 'ब्रदर्स ऑफ सर्विस' के अग्रणी सदस्य थे।


title: वी के कृष्ण मेनन

text: लंदन में, मेनन ने आगे की शिक्षा लंदन स्कूल ऑफ इकोनॉमिक्स तथा यूनिवर्सिटी कॉलेज, लंदन में पूर्ण की और इसी समय में वे भारत की स्वतंत्रता के अति भावुक समर्थक बन गए।


title: वी के कृष्ण मेनन

text: इंग्लैंड में, उन्होंने एक पत्रकार और इंडिया लीग के सचिव (1929-1947) के रूप में कार्य किया और साथी भारतीय राष्ट्रवादी नेता जवाहरलाल नेहरू से जुड़ गए। 1934 में उन्हें अंग्रेजी बार में शामिल कर लिया गया और लेबर पार्टी में शामिल होने के बाद वे सेंट पैंक्रास, लंदन के नगर पार्षद चुने गए। बाद में सेंट पैंक्रास द्वारा उन्हें फ्रीडम ऑफ बरो से सम्मानित किया गया, यह सम्मान पाने वाले बर्नार्ड शॉ के बाद वे मात्र दूसरे व्यक्ति थे। 1932 में उन्होंने लेबर सांसद एलन विल्किंसन के नेतृत्व में एक तथ्य-खोज प्रतिनिधिमंडल को भारत की यात्रा के लिए प्रेरित किया था। मेनन इसके सचिव थे और उन्होंने 'भारत में परिस्थितियां' शीर्षक वाली इसकी रिपोर्ट का संपादन किया था। तीस के दशक के दौरान उन्होंने एलेन लेन के साथ पेंगुइन और पेलिकन पेपर बैक पुस्तकों की स्थापना की थी। उन्होंने बोडली प्रमुख, पेंगुइन और पेलिकन बुक्स तथा ट्वंटीयथ सेंचुरी लाइब्रेरी में संपादक के रूप में काम किया था।


title: वी के कृष्ण मेनन

text: 1947 में भारत को स्वतंत्रता मिलने के बाद, मेनन को युनाइटेड किंगडम में भारत का उच्चायुक्त नियुक्त किया गया था जिस पद पर वे 1952 तक रहे. ब्रिटेन में उच्चायुक्त के रूप में अपने कार्यकाल के दौरान उन पर 1948 के भारत-पाकिस्तान युद्ध के दौरान ब्रिटेन से इस्तेमालशुदा सैन्य जीपों को खरीद कर भारतीय सेना को आपूर्ति करने के मामले में भ्रष्टाचार के घोटाले का आरोप लगाया गया था लेकिन कुछ भी साबित नहीं हुआ। इसके बाद उन्होंने संयुक्त राष्ट्र संघ के लिए भारतीय प्रतिनिधिमंडल का नेतृत्व किया, जहां उन्होंने अमेरिका की तीव्र आलोचना करते हुए गुटनिरपेक्षता की नीति अपनाई. 23 जनवरी 1957 को उन्होंने कश्मीर पर भारत के रुख का बचाव करते हुए 8 घंटे तक अप्रत्याशित भाषण दिया. कृष्णा मेनन द्वारा दिया गया भाषण संयुक्त राष्ट्र सुरक्षा परिषद में दिया गया आज तक का सबसे लंबा भाषण है।


title: वी के कृष्ण मेनन

text: 1953 में कृष्ण मेनन राज्य सभा के सदस्य बने. 3 फ़रवरी 1956 को, उन्हें केंद्रीय मंत्रिमंडल में बिना विभाग के मंत्री के रूप में शामिल किया गया। 1957 में वे मुंबई से लोक सभा के लिए चुने गए थे और उसी वर्ष अप्रैल में उन्हें प्रधानमंत्री नेहरू के अधीन रक्षामंत्री नामित किया गया था। सैनिक स्कूल सोसाइटी जो अभी भारतवर्ष में कुल 24 स्कूल चला रही है, के तत्वावधान में भारत में सैनिक स्कूलों की अवधारणा के पीछे वे ही थे। हालांकि, 1962 के भारत-चीन युद्ध में भारत की हार के बाद उन्होंने देश की सैन्य तैयारियां न होने के कारण अपने पद से त्यागपत्र दे दिया था। 1967 में वे अपना संसदीय चुनाव हार गए थे, लेकिन फिर 1969 में मिदनापुर से पुनः निर्वाचित हुए. वे तिरुवनंतपुरम से संसद के लिए दुबारा चुने गए थे। उनका निधन 6 अक्टूबर 1974 को नई दिल्ली में हुआ था।


title: परांठा

text: परांठा भारतीय रोटी का विशिष्ट रूप है। प्रतिदिन के उत्तरी भारतीय उपमहाद्वीपीय कलेवे में सबसे लोकप्रिय पदार्थ यदि कोई है तो वह परांठा ही है। इसे बनाने की जितनी विधियां हैं वैसे ही हिन्दी में इसके कई रूप प्रचलित हैं जैसे पराठा, परौठा, परावठा, परांठा और परांवठा। उत्तर से दक्षिण और पूर्व से पश्चिम तक यह भारतीय रसोई का भाग है और नित्य सवेरे तवे पर सेंके जाते परांठे की लुभावनी सुुुगन्ध भूख बढ़ा देती है। हां स्वास्थ्य की दृष्टि से ये अवश्य वसा से भरपूर होने के कारण सीमित मात्रा में ही उपभोग किये जाने चाहिये।


title: परांठा

text: परांठा लगभग रोटी के जैसे ही बनाया जाता है, अंतर केवल इसकी सिंकाई का है। रोटी को जहां तवे पर सेंकने के उपरांत सीधे आंच पर ही फुलाया जाता है वहीं परांठा केवल तवे पर ही सेंका जाता है। रोटी को बनाने के उपरांत ऊपर से शुद्ध घी लगाया जा सकता है, वहीं परांठे को तवे पर सेंकते समय ही घी व तेल लगा कर सेंका जाता है। भरवां परांठा बनाने के लिए आटा व मैदा मल कर उसकी लोई बेल कर उसमें भरावन भरें, फिर उसे बेल कर तवे पर सेंकें। इसे समताप मिलता रहे इसके लिए इसे ऊपर से निरन्तर घुमा-फिरा कर सेंका जाता है। फुलके के जैसे परांठे की दोनो पर्तें नहीं फूलतीं अपितु अकेेली ऊपरी परत ही फूलती है।


title: परांठा

text: भारत पर्यन्त और विदेशों में भी ये बहुत प्रचलित हैं। दक्षिण भारत में केरल का परांठा प्रसिद्ध है। इसको वहां प्रोट्टा कहते हैं। इसमें अत्यधिक चिकनाई के साथ ढेरों पर्तें होती हैं। परांठे को भारतीय लोग मलेशिया और मॉरीशस तक ले गये, जहां आज इसे फराटा और सिंगापुर में रोटी कनाई या रोटी प्राटा कहते हैं। म्यांमार में इसे पलाता कहते हैं। ट्रिनिडाड एवं टोबैगो में ये अत्यधिक पतले और बहुत बड़े होते हैं और बस्सप-शट कहलाते हैं।


title: परांठा

text: परांठा शब्द बना है उपरि+आवर्त से। उपरि अर्थात 'ऊपर का' और आवर्त अर्थात 'चारों ओर घुमाना'। इसका क्रम कुछ यूं रहा उपरि + आवर्त > उपरावटा > परांवठा > परांठा। वैसे सीधे शब्दों में पर्त वाले आटा का व्यंजन = पर्त+आटा= पराटा=परांठा।


title: परांठा

text: भारतीय रसोई में बहुत ढंग के परांठे बनते हैं। सबसे सरल तो सादा परांठा ही होता है। सादे परांठे के भी कई प्रकार होते हैं, जैसे गोल परांठा, तिकोना परांठा, चौकोर परांठा। दुपर्ती परांठा अथवा बहुपर्ती परांठा। सादे के उपरांत भरवां परांठे आते हैं। इनमें सर्वाधिक लोकप्रिय है आलू का परांठा। बहुत सी गृहिणियां वर्ष भर ऋतु- अनुसार शाक-भाजियों और अन्य पदार्थो (जैैसे- दाल, छेेेना, सत्तू आदि) से भरवां परांठें बनाती हैं। रसोइयों की प्रयोगधर्मिता से परांठों की विविधता निरन्तर बढ़ती ही रही है। इस प्रकार से परांठों में मुख्य प्रकार हैं:-


title: द वॉल्ट डिज़्नी कंपनी

text: द वॉल्ट डिज़्नी कंपनी () (सामान्यतः डिज़्नी नाम से संदर्भित) राजस्व के मामले में विश्व का सबसे बड़ा मीडिया और मनोरंजन समूह है। इसे 16 अक्टूबर 1923 को वॉल्ट डिज़्नी और रॉय डिज़्नी भाइयों द्वारा डिज़्नी ब्रदर्स कार्टून स्टूडियो के नाम से स्थापित किया गया था, जिसे 1923 में वॉल्ट डिज़्नी प्रोडक्शंस के नाम से पुनर्गठित किया गया। वॉल्ट डिज़्नी प्रोडक्शंस ने अपने आप को अमेरिकी एनीमेशन उद्योग में एक अगुवा के रूप में स्थापित किया जिसके बाद उसने खुद को लाइव-एक्शन फिल्म निर्माण, टेलीविजन और यात्रा के क्षेत्र में विस्तारित किया। अपने वर्तमान नाम को 1986 में अपनाते हुए, द वॉल्ट डिज़्नी कंपनी ने अपने मौजूदा कार्यकलापों का विस्तार किया और थिएटर, रेडियो, प्रकाशन और ऑनलाइन मीडिया पर केंद्रित विभागों को भी शुरू किया। इसके अलावा, इसने कंपनी में नए प्रभागों का गठन किया ताकि वह आम तौर पर अपने परिवार-उन्मुख प्रमुख ब्रांडों के अलावा अधिक परिपक्व सामग्री का विपणन कर सके.


title: द वॉल्ट डिज़्नी कंपनी

text: इस कंपनी को अपने फिल्म स्टूडियो, वॉल्ट डिज़्नी मोशन पिक्चर्स ग्रुप के उत्पादों के लिए ज्यादा जाना जाता है, जो वर्तमान में हॉलीवुड के सबसे विशाल और जाने-माने स्टूडियो में से एक है। डिज़्नी, एबीसी (ABC) प्रसारण टेलीविजन नेटवर्क; केबल टेलीविजन नेटवर्क जैसे डिज़्नी चैनल, ईएसपीएन और एबीसी फैमिली; प्रकाशन, बिक्री और थिएटर प्रभागों का स्वामित्व रखता है और परिचालन भी करता है; और विश्व भर में 11 थीम पार्कों का मालिक और लाइसेंस प्रदाता है। 6 मई 1991 से यह कंपनी डो जोन्स इंड्सट्रियल ऐवरेज का एक घटक है। इस कंपनी द्वारा बनाया गया एक आरंभिक और मशहूर कार्टून, मिकी माउस, द वॉल्ट डिज़्नी कंपनी का आधिकारिक शुभंकर है।


title: द वॉल्ट डिज़्नी कंपनी

text: 1923 के प्रारम्भ में, कैनसस सिटी, मिसौरी के ऐनीमेटर वॉल्ट डिज़्नी ने एक लघु फिल्म का निर्माण किया जिसका शीर्षक था "ऐलिसेज़ वंडरलैंड", जिसमें बाल कलाकार वर्जिनिया डेविस को एनिमेटेड पात्रों से बातचीत करते हुए दर्शाया गया है। फिल्म वितरक मार्गरेट जे. विंकलर ने "ऐलिसेज़ वंडरलैंड" पर आधारित "ऐलिस कॉमेडीज़" की पूरी श्रृंखला को वितरित करने की योजना के साथ डिज़्नी से संपर्क किया। अनुबंध पर हस्ताक्षर होने के बाद, वॉल्ट और उनके भाई रॉय डिज़्नी लॉस एंजिल्स, कैलिफोर्निया स्थानांतरित हो गए। 16 अक्टूबर 1923 को, उन्होंने अपने अंकल रॉबर्ट डिज़्नी के गराज में आधिकारिक तौर पर एक दुकान शुरू की, जो डिज़्नी ब्रदर्स कार्टून स्टूडियो की शुरुआत थी। कुछ ही महीने के भीतर, यह कंपनी लॉस एंजिल्स शहर के केंद्र में एक अचल संपत्ति कार्यालय के पीछे स्थानांतरित हो गयी, जहां 1927 तक "ऐलिस कॉमेडीज़" के निर्माण पर काम जारी रहा. 1926 में, यह स्टूडियो लॉस एंजिल्स के सिल्वर लेक में हाइपीरियन एवेन्यू पर नवनिर्मित स्टूडियो में स्थानांतरित हो गया।


title: द वॉल्ट डिज़्नी कंपनी

text: "ऐलिस कॉमेडीज़" के समापन के बाद, डिज़्नी ने एक ऑल-कार्टून श्रृंखला विकसित की जिसमें उनका पहला मूल पात्र, ओसवाल्ड दी लकी रैबिट प्रस्तुत हुआ, जिसे यूनिवर्सल पिक्चर्स के माध्यम से विंकलर पिक्चर्स द्वारा वितरित किया गया। फरवरी 1928 में अनुबंध खोने से पहले डिज़्नी ने "ओसवाल्ड" के केवल 26 शॉर्ट्स ही पूरे किए थे, जब विंकलर के पति चार्ल्स मिंटज़ ने उनकी वितरण कंपनी का अधिग्रहण कर लिया। मिंटज़ ने अपने स्वयं का एनीमेशन स्टूडियो शुरू करने के लिए यूब आइवर्क्स को छोड़कर डिज़्नी स्टूडियो के सभी एनिमेटरों को काम पर रख लिया।


title: द वॉल्ट डिज़्नी कंपनी

text: 1928 में, ओसवाल्ड दी लकी रैबिट से हुए नुकसान की भरपाई करने के लिए, वॉल्ट डिज़्नी ने स्वयं मिकी माउस की रचना की. डिज़्नी की पहली आवाज वाली फिल्म "स्टीमबोट विली" 18 नवम्बर 1928 को रिलीज़ हुई, जिसमें मिकी नाम के कार्टून ने अभिनय किया था। यह तीसरा मिकी माउस कार्टून था, इसके पहले के दो थे "प्लेन क्रेज़ी" (छह महीने पहले जारी) और "दी गेलोपिन गौचो" (पहले बनी, लेकिन बाद में जारी हुई). यह सिंक्रनाइज़ आवाज़ वाला भी पहला कार्टून था। डिज़्नी ने पावर्स द्वारा निर्मित पैट पॉवर्स सिनेफोन प्रणाली का इस्तेमाल किया, जिसके लिए उन्होंने ली डी फोरेस्ट के फ़ोनोंफिल्म प्रणाली का प्रयोग किया। "स्टीमबोट विली" का प्रीमियर 1691 ब्रॉडवे, 52वें और 53वें स्ट्रीट के बीच, न्यूयॉर्क शहर के बी.एस. मॉसेस कालोनी थियेटर में हुआ, जो अब द ब्रॉडवे थिएटर है।


title: द वॉल्ट डिज़्नी कंपनी

text: डिज़्नी ने मिकी माउस और अन्य पात्रों के साथ कार्टूनों का निर्माण करना जारी रखा और सिली सिमफ्नीज़ श्रृंखला को शुरू किया, जिसका विज्ञापन "मिकी माउस प्रस्तुत करता है एक वॉल्ट डिज़्नी सिली सिम्फ्नी" के रूप में किया। 1932 में, डिज़्नी ने टेक्नीकलर (1935 के अंत तक) के साथ एक अनन्य अनुबंध पर हस्ताक्षर किया ताकि रंगीन कार्टूनों का निर्माण किया जा सके, जिसकी शुरुआत "फ्लावर्स एंड ट्रीज़" (1932) से की गई। डिज़्नी ने अपने कार्टूनों को पावर्स सेलिब्रिटी पिक्चर्स (1928-1930), कोलंबिया पिक्चर्स (1930-1932) और यूनाईटेड आर्टिस्ट्स (1932-1937) के माध्यम से रिलीज़ किया। मिकी माउस श्रृंखला और सिली सिमफ्नी श्रृंखला की लोकप्रियता ने डिज़्नी को उनकी पहली फीचर लंबाई वाली एनीमेशन की योजना बनाने की अनुमति दी.


title: द वॉल्ट डिज़्नी कंपनी

text: एनीमेशन की सीमाओं को और भी आगे बढ़ाने का निर्णय लेते हुए, डिज़्नी ने फीचर लंबाई की अपनी पहली एनिमेटेड फिल्म का निर्माण 1934 में शुरू किया। पूर्ण होने में तीन वर्ष का समय लेने के बाद, "स्नो व्हाइट एंड द सेवेन ड्वार्फ्स", जो ग्रिम ब्रदर्स की परी-कथा पर आधारित थी का प्रीमियर दिसम्बर 1937 में हुआ और 1939 तक यह फिल्म उस समय की सर्वाधिक आय अर्जित करने वाली फिल्म बन गई। "स्नो व्हाईट" को RKO रेडियो पिक्चर्स के माध्यम से वितरित किया गया, RKO ने युनाइटेड आर्टिस्ट के डिज़्नी की लघु फिल्मों के भविष्य के टेलेविज़न अधिकारों को हासिल करने के प्रयास के बाद जुलाई 937 में डिज़्नी के उत्पाद का वितरण हासिल किया।


title: द वॉल्ट डिज़्नी कंपनी

text: "स्नो व्हाईट" से हुए मुनाफे का इस्तेमाल करते हुए, डिज़्नी ने बरबैंक, कैलिफोर्निया में नए स्टूडियो परिसर के निर्माण को वित्तपोषित किया। इस नए वॉल्ट डिज़्नी स्टूडियो को, जहां आज भी कंपनी का मुख्यालय स्थित है, उसे 1939 के अंत तक पूरा कर लिया गया और व्यापार के लिए खोल दिया गया। अगले वर्ष, वॉल्ट डिज़्नी प्रोडक्शंस ने अपना प्रारंभिक सार्वजनिक प्रस्ताव रखा.


title: द वॉल्ट डिज़्नी कंपनी

text: स्टूडियो ने एनिमेटेड शॉर्ट्स और फीचर को रिलीज़ करना जारी रखा, "पिनोचियो" (1940), "फैंटेज़िया" (1940), "डम्बो" (1941) और "बांबी" (1942). द्वितीय विश्व युद्ध की शुरुआत के साथ, बॉक्स ऑफिस पर मुनाफा कम होने लगा. पर्ल हार्बर पर हमले के बाद जब संयुक्त राज्य अमेरिका युद्ध में शामिल हो गया, तो डिज़्नी के कई एनिमेटरों को सशस्त्र बलों में भर्ती कर लिया गया और खुद स्टूडियो को ही अमेरिकी सेना द्वारा अस्थायी रूप से अपने काम के लिए इस्तेमाल किया गया। अमेरिकी सरकार ने स्टूडियो को प्रशिक्षण और प्रचार फिल्मों के निर्माण के लिए नियुक्त किया, जिससे डिज़्नी को आवश्यक धन की प्राप्ति होती रही. फीचर लम्बाई की "विक्ट्री थ्रू एयर पॉवर" और लघु "एजुकेशन फॉर डेथ" (दोनों 1943) जैसी फ़िल्में, युद्ध प्रयासों के लिए जन समर्थन हासिल करने के लिए बनाई गई थीं। यहां तक कि स्टूडियो के पात्रों ने भी इस कार्य में हिस्सा लिया, जिसके तहत डोनाल्ड डक कई हास्य लघु प्रचार फिल्मों में प्रस्तुत हुआ, जिसमें शामिल है अकादमी पुरस्कार विजेता, "डेयर फूरर्स फेस" (1943).


title: द वॉल्ट डिज़्नी कंपनी

text: युद्ध के दौरान और बाद में, सीमित कर्मचारियों और अल्प परिचालन पूंजी के साथ डिज़्नी की 1940 के दशक की अधिकांश फ़िल्में "पैकेज फ़िल्में" थीं या शॉर्ट्स का संग्रह थीं, जैसे कि "द थ्री कबलेरोस" (1944) और "मेलोडी टाईम" (1948) जिसने बॉक्स ऑफिस पर खराब प्रदर्शन किया। उसी अवधि में, स्टूडियो ने लाइव-एक्शन फ़िल्में और वृत्तचित्र का निर्माण शुरू किया। "सॉन्ग ऑफ़ द साउथ" (1946) और "सो डिअर टु माई हार्ट" (1948) में एनिमेटेड खंड थे, जबकि "ट्रू लाइफ एडवेंचर्स" श्रृंखला, जिसमें "सील आइलैंड" (1948) और "द वैनिशिंग प्रेयरी" (1954) जैसी फ़िल्में शामिल थीं काफी लोकप्रिय रही और इसने कई पुरस्कार जीते.


title: द वॉल्ट डिज़्नी कंपनी

text: 1950 में "सिंड्रेला" के प्रदर्शन ने साबित कर दिया कि फीचर लंबाई वाले एनीमेशन अभी भी बाजार में सफल हो सकते हैं। इस अवधि में जारी होने वाली फिल्मों में शामिल थी "ऐलिस इन वंडरलैंड" (1951) और "पीटर पैन" (1953) दोनों का निर्माण युद्ध शुरू होने से पहले शुरू हो चूका था और डिज़्नी की पहली ऑल-लाइव एक्शन फिल्म "ट्रेज़र आइलैंड" (1950). अन्य आरंभिक ऑल-लाइव एक्शन डिज़्नी फिल्मों में शामिल है "द स्टोरी ऑफ़ रॉबिन हूड एंड हिज़ मेरी मेन" (1952), "द सोर्ड एंड द रोज़" (1953) और "20,000 लीग्स अंडर द सी" (1954). डिज़्नी ने RKO के साथ अपने वितरण अनुबंध को 1953 में समाप्त कर दिया और अपनी स्वयं की वितरण इकाई, बुएना विस्टा डिस्ट्रिब्युशन का गठन किया।


title: द वॉल्ट डिज़्नी कंपनी

text: दिसम्बर 1950 में, वॉल्ट डिज़्नी प्रोडक्शंस और कोका कोला कंपनी ने टेलीविजन में डिज़्नी के प्रथम उद्यम के लिए हाथ मिलाया जो एनबीसी टेलीविजन नेटवर्क का विशेष कार्यक्रम "एन आवर इन वंडरलैंड" था। अक्टूबर 1954 में, एबीसी नेटवर्क ने डिज़्नी के प्रथम नियमित टेलीविजन श्रृंखला, "डिजनीलैंड" की शुरूआत की, जो एक सबसे अधिक समय तक चलने वाली प्राइमटाइम श्रृंखला बनी. "डिज़्नीलैंड" ने डिज़्नी को नई परियोजनाओं को आरम्भ करने और पुरानी को प्रसारित करने के लिए एक मंच की अनुमति दी और अनाहिम, कैलिफोर्निया के नज़दीक संतरे के एक बागान के बीच में स्थित डिज़्नी के अगले उद्यम के वित्तपोषण और विकास में एबीसी उसका एक सहभागी बन गया।


title: द वॉल्ट डिज़्नी कंपनी

text: 1954 में, वॉल्ट डिज़्नी ने अपनी "डिजनीलैंड" श्रृंखला का इस्तेमाल जिस कार्य में किया वह आगे चलकर डिजनीलैंड पार्क बना, यह विचार इस इच्छा से उभरा कि ऐसी कोई जगह हो जहां माता-पिता और बच्चे, दोनों ही एक साथ आनंद ले सकें. 18 जुलाई 1955 को, वॉल्ट डिज़्नी ने आम जनता के लिए डिज़्नीलैंड को खोल दिया. 17 जुलाई 1955 को, सजीव टेलीविजन प्रसारण के साथ डिजनीलैंड का पूर्वावलोकन किया गया, जिसे आर्ट लिंकलेटर और रोनाल्ड रीगन द्वारा आयोजित किया गया था। एक अस्थिर शुरूआत के बाद, डिजनीलैंड ने विकास करना और देश भर और दुनिया भर के पर्यटकों को आकर्षित करना जारी रखा. 1959 में किये गए एक प्रमुख विस्तार के अंतर्गत अमेरिका की पहली मोनोरेल प्रणाली शामिल थी।


title: द वॉल्ट डिज़्नी कंपनी

text: 1964 न्यू यॉर्क वर्ल्ड्स फेयर के लिए, डिज़्नी ने विभिन्न प्रायोजकों के लिए चार भिन्न आकर्षण तैयार किये, जिनमें से प्रत्येक ने किसी न किसी रूप में डिजनीलैंड में अपनी जगह बनाई. इस समय के दौरान, वॉल्ट डिज़्नी गुप्त रूप से एक दूसरे डिज़्नी थीम पार्क के लिए नई साइट की खोज भी कर रहा था। नवंबर 1965 में, "डिज़्नी वर्ल्ड" की घोषणा की गई, जिसमें थीम पार्क, होटल और यहां तक कि हज़ारों एकड़ की जमीन पर एक मॉडल शहर की भी योजना थी जिसे ऑरलैंडो, फ्लोरिडा के बाहर बनाया जाना था।


title: द वॉल्ट डिज़्नी कंपनी

text: डिज़्नी ने 1950 के दशक में अपनी प्रतिभा को टेलीविजन पर केन्द्रित रखा. सोमवार से शुक्रवार तक इसका दोपहर का बच्चों का कार्यक्रम "द मिकी माउस क्लब", जिसमें इसके युवा चूहे शामिल थे, उसका प्रीमियर अपार सफलता के साथ 1955 को हुआ और ऐसी ही सफलता फेस पार्कर अभिनीत "डेवी क्रौकेट" लघु श्रृंखला को भी मिली, जिसे "डिजनीलैंड" संकलन कार्यक्रम में प्रसारित किया गया। दो साल बाद, "ज़ोरो" श्रृंखला भी उतनी ही लोकप्रिय हुई और जिसके अलग-अलग एपिसोड "डिज़्नीलैंड" श्रृंखला पर दिखाए गए। ऐसी सफलता के बावजूद, वॉल्ट डिज़्नी प्रोडक्शंस ने 1960 के दशक में टेलीविजन उपक्रमों में कम ही निवेश किया, जिसका अपवाद एक लम्बी चलने वाली संकलन श्रृंखला थी, जिसे बाद में "द वंडरफुल वर्ल्ड ऑफ़ डिज़्नी" के रूप में जाना गया।


title: द वॉल्ट डिज़्नी कंपनी

text: डिज़्नी का फिल्म स्टूडियो भी काफी व्यस्त रहा, जिसने इस अवधि के दौरान औसत रूप से प्रति वर्ष पांच से छह फ़िल्में जारी की. जबकि लघु फिल्मों का निर्माण 1950 और 1960 के दशक के दौरान काफी धीमा हो गया, स्टूडियो ने कई लोकप्रिय एनिमेटेड फीचर जारी किये, जैसे "लेडी एंड द ट्रैम्प" (1955), "स्लीपिंग ब्यूटी" (1959) और "वन हंड्रेड एंड वन डलमेटियन्स" (1961), जिसने ड्रॉइंग को एनीमेशन सेल में स्थानांतरित करने के लिए एक नई ज़ेरोग्राफी प्रक्रिया को शुरू किया। डिज़्नी की लाइव-एक्शन फ़िल्में विभिन्न विधाओं में फैली हुई थीं, जिसमें शामिल थी ऐतिहासिक कथा ("जॉनी ट्रेमेन", 1957), बच्चों की किताबों के रूपांतरण ("पौलीआना", 1960) और आधुनिक काल के हास्य ("द शैगी डॉग", 1959). डिज़्नी की 1960 के दशक की सबसे सफल फिल्म थी "मैरी पौपिंस" का लाइव-एक्शन/एनिमेटेड संगीतमय रूपांतरण, जिसे सर्वश्रेष्ठ अभिनेत्री जूली एंड्रयूज़ सहित पांच अकादमी पुरस्कार प्राप्त हुए.


title: द वॉल्ट डिज़्नी कंपनी

text: 15 दिसम्बर 1966 को, वॉल्ट डिज़्नी की फेफड़ों के कैंसर से मृत्यु हो गई और रॉय डिज़्नी ने कंपनी के चेयरमैन, सीईओ और अध्यक्ष के रूप में कार्यभार सम्भाला. उनके प्रथम कार्यों में से एक था अपने भाई और उसके स्वप्न के प्रति सम्मान स्वरूप डिज़्नी वर्ल्ड का नाम बदलकर "वॉल्ट डिज़्नी वर्ल्ड" रखना.


title: द वॉल्ट डिज़्नी कंपनी

text: 1967 में, आखिरी दो फ़िल्में जिन पर वॉल्ट ने सक्रिय रूप से काम किया था, जारी की गईं: एनिमेटेड फीचर "द जंगल बुक" और संगीतमय "द हैपीएस्ट मिलिओनेयर" . स्टूडियो ने 1960 के दशक के अंत में कई कॉमेडी को रिलीज़ किया जिसमें शामिल थी "द लव बग" (1968) और "द कंप्यूटर वोर टेनिस शूज़" (1969), जिसमें अभिनय किया डिज़्नी के एक नवीन पात्र ने, कर्ट रसेल. 1970 का दशक, "वॉल्ट-पश्चात" डिज़्नी के प्रथम एनिमेटेड फीचर "द अरिस्टोकैट्स" की रिलीज़ के साथ शुरू हुआ, जिसके बाद 1971 के "बेडनौब्स एंड ब्रूमस्टिक्स" के साथ फंतासी संगीतमय की तरफ वापसी हुई.


title: द वॉल्ट डिज़्नी कंपनी

text: 1 अक्टूबर 1971 को, वॉल्ट डिज़्नी वर्ल्ड जनता के लिए खुल गया, जहां राय डिज़्नी ने व्यक्तिगत रूप से इस सुविधा को उस महीने बाद में समर्पित किया। दो महीने बाद, 20 दिसम्बर 1971 को, राय डिज़्नी की मृत्यु एक पक्षाघात से हो गई, जिसके बाद यह कंपनी डॉन टाटम, कार्ड वॉकर और वॉल्ट के दामाद रौन मिलर के नियंत्रण में आ गई, सभी को वॉल्ट और रॉय ने प्रशिक्षित किया था।


title: द वॉल्ट डिज़्नी कंपनी

text: जबकि वॉल्ट डिज़्नी प्रोडक्शंस ने 1970 के पूरे दशक में पारिवारिक फ़िल्में प्रदर्शित करना जारी रखा, जैसे "इस्केप टु व्हिच माउन्टेन" (1975) और "फ्रीकी फ्राइडे" (1976), इन फिल्मों ने बॉक्स ऑफिस पर वह कमाल नहीं दिखाया जो पूर्व की फिल्मों ने दिखाया था। एनीमेशन स्टूडियो को, तथापि "रॉबिन हूड" (1973), "द रेस्क्यूअर्स" (1977) और "द फ़ॉक्स एंड द हाउंड" (1981) से सफलता मिली.


title: द वॉल्ट डिज़्नी कंपनी

text: "स्टार वार" की लोकप्रियता से प्रेरित होकर, डिज़्नी स्टूडियो ने 1979 में रोमांचकारी विज्ञान गल्प "द ब्लैक होल" का निर्माण किया।"द ब्लैक होल" डिज़्नी की प्रथम फिल्मों से थी जिसे पीजी रेटिंग दी गई थी, पहली फिल्म थी "टेक डाउन" जो 1979 में ही जारी हुई थी। इन फिल्मों का प्रदर्शन और डिज़्नी की पीजी रेटेड अन्य फिल्मों जैसे "ट्रोन" (1982) के रिलीज़ ने डिज़्नी के सीईओ रॉन मिलर को डिज़्नी के एक ब्रांड के रूप में टचस्टोन पिक्चर्स का गठन करने के लिए प्रेरित किया ताकि वयस्क-उन्मुख अधिक सामग्री जारी की जा सके. टचस्टोन की प्रथम रिलीज थी 1984 की कॉमेडी "स्प्लैश", जो बॉक्स ऑफिस पर सफल रही.


title: द वॉल्ट डिज़्नी कंपनी

text: जबकि "द वंडरफुल वर्ल्ड ऑफ़ डिज़्नी" प्राइम-टाइम पर मुख्य बना हुआ था, डिज़्नी ने 1970 के दशक में टेलीविजन की ओर वापसी की और संघ द्वारा कार्यक्रमों का प्रसारण किया जैसे कि संकलन श्रृंखला "द माउस फैक्टरी" और "मिकी माउस क्लब" का एक संक्षिप्त पुनरुद्धार. 1980 में, डिज़्नी ने विडेओ कसेट के नए उभरते बाजार का लाभ उठाने के लिए वॉल्ट डिज़्नी होम वीडियो शुरू किया। 18 अप्रैल 1983 को, डिज़्नी चैनल ने देश भर में केबल प्रणाली पर सदस्यता-स्तरीय चैनल के रूप में शुरूआत की, जहां इसकी महान फिल्मों और टीवी श्रृंखलाओं की विशाल लाइब्रेरी शामिल थी और साथ में मूल प्रोग्रामिंग और परिवार-अनुकूल तृतीय-पक्षीय पेशकश भी थे।


title: द वॉल्ट डिज़्नी कंपनी

text: वॉल्ट डिज़्नी वर्ल्ड को 1970 के दशक और 1980 के दशक में कंपनी का अधिक ध्यान प्राप्त हुआ। 1978 में, डिज़्नी के अधिकारियों ने दूसरे वॉल्ट डिज़्नी वर्ल्ड थीम पार्क, EPCOT सेंटर कि घोषणा की, जिसे अक्टूबर 1982 में खोला जाना था। एक अत्याधुनिक मॉडल शहर के वॉल्ट डिज़्नी के स्वप्न से प्रेरित होकर, EPCOT केंद्र को एक "स्थायी विश्व मेले" के रूप में निर्मित किया गया था, जहां प्रमुख अमेरिकी निगमों द्वारा प्रायोजित प्रदर्शनियां मौजूद थीं और साथ ही अन्य देशों की संस्कृतियों पर आधारित मंडप बने हुए थे। जापान में, ओरिएंटल लैंड कंपनी ने अमेरिका से बाहर पहला डिज़्नी थीम पार्क बनाने के लिए डिज़्नी प्रोडक्शंस के साथ हाथ मिलाया और परिणामस्वरूप अप्रैल 1983 में टोक्यो डिजनीलैंड का उद्घाटन किया गया।


title: द वॉल्ट डिज़्नी कंपनी

text: डिज़्नी चैनल और नए थीम पार्क की रचनाओं की सफलता के बावजूद, वॉल्ट डिज़्नी प्रोडक्शंस आर्थिक रूप से कमजोर था। इसका फिल्म पुस्तकालय मूल्यवान था, लेकिन इसने वर्तमान सफलता की पेशकश कुछ कम ही की और इसका नेतृत्व दल अन्य स्टूडियो के साथ मुकाबला करने में असमर्थ था, विशेष रूप से डॉन ब्लूथ के कार्य, जिसने 1979 में इस कंपनी को त्याग दिया. 1984 में, फाइनेंसर साउल स्टाइनबर्ग ने वॉल्ट डिज़्नी की विभिन्न संपत्तियों को बेचने के इरादे से इसके शत्रुतापूर्ण अधिग्रहण का प्रयास शुरू किया। डिज़्नी ने मित्र निवेशकों की सहायता से इस प्रयास को सफलतापूर्वक विफल कर दिया और सिड बास और रॉय डिज़्नी के पुत्र रॉय एडवर्ड डिज़्नी ने कंपनी को चलाने के लिए पैरामाउंट पिक्चर्स से माइकल आइजनर और जेफरी काट्ज़ेनबर्ग को और वार्नर ब्रदर्स पिक्चर्स से फ्रैंक वेल्स को शामिल किया।


title: द वॉल्ट डिज़्नी कंपनी

text: अध्यक्ष के रूप में वेल्स फ्रैंक के साथ माइकल आइजनर को सीईओ के लिए पैरामाउंट पिक्चर्स से लाया गया। उन्होंने अपने साथ नेतृत्व दृष्टि लाई और थीम पार्क के विस्तार और सिनेमा हॉल के प्रदर्शन की गुणवत्ता में सुधार लाने पर बल दिया.


title: द वॉल्ट डिज़्नी कंपनी

text: 8 जुलाई 2005 को, वॉल्ट डिज़्नी के भतीजे, रॉय ई. डिज़्नी एक सलाहकार के रूप में कंपनी में लौटे और एक नए शीर्षक अवकाश प्राप्त गैर-वोटिंग निदेशक के साथ. वॉल्ट डिज़्नी पार्क एंड रिज़ोर्ट्स ने 17 जुलाई को डिजनीलैंड पार्क की 50वीं वर्षगांठ मनाई और 12 सितंबर को हांगकांग डिजनीलैंड खोला. वॉल्ट डिज़्नी फ़ीचर एनिमेशन ने "चिकन लिटिल" रिलीज़ किया, यह कंपनी की पहली फिल्म थी जिसमें 3-डी एनिमेशन का उपयोग किया गया था। 1 अक्टूबर को, रॉबर्ट आइगर ने सीईओ के रूप में माइकल आइजनर का स्थान लिया। आइजनर ने संविदात्मक अधिकारों और सुविधाओं को भी त्याग दिया जिसमें शामिल था कॉर्पोरेट जेट का प्रयोग और बरबैंक स्टूडियो में एक कार्यालय. मीरामैक्स के सह-संस्थापक बॉब वाइनस्टाइन और हार्वे वाइनस्टाइन भी अपना निजी स्टूडियो गठित करने के लिए कंपनी से निकल गए।


title: द वॉल्ट डिज़्नी कंपनी

text: यह देखते हुए कि पिक्सर के साथ डिज़्नी के सम्बन्ध कमज़ोर होते जा रहे हैं, अध्यक्ष और सीईओ रॉबर्ट आइगर ने पिक्सर एनिमेशन स्टूडियो के मुखियाओं, स्टीव जॉब्स और एड कैट्मुल के साथ संभावित विलय को लेकर बातचीत शुरू की. 23 जनवरी 2006 को यह घोषणा की गई कि डिज़्नी $7.4 बीलियन मूल्य के ऑल-स्टॉक लेनदेन में पिक्सर को खरीदेगा. सौदे को 5 मई को अंतिम रूप दिया गया और इससे Apple (एप्पल) के सीईओ स्टीव जॉब्स 7% के साथ डिज़्नी के व्यक्तिगत रूप से सबसे बड़े शेयरधारक बन गए और कंपनी के एक निदेशक भी. एड कैट्मुल और जॉन लासेटर वॉल्ट डिज़्नी और पिक्सर एनिमेशन स्टूडियो के अध्यक्ष बन गए।


title: द वॉल्ट डिज़्नी कंपनी

text: कंपनी एक लंबे समय तक एक वरिष्ठ अधिकारी और बड़े शेयरधारक के रूप में काम करने के बाद, निदेशक एमेरिटस रॉय ई. डिज़्नी की मृत्यु 16 दिसम्बर 2009 को उदार कैंसर से हो गई। अपनी मृत्यु के समय, उनके पास डिज़्नी के कुल शेयर का मोटे तौर पर 1% था जिसका मूल्य 16 मीलियन था। कुल मिलाकर वे डिज़्नी परिवार के अंतिम सदस्य थे जो कंपनी के संचालन में सक्रिय रूप से शामिल थे और उसमें काम करते थे।


title: द वॉल्ट डिज़्नी कंपनी

text: 31 दिसम्बर 2009 को, डिज़्नी कंपनी ने $4.24 बीलियन में मार्वेल इंटरटेनमेंट का अधिग्रहण किया। डिज़्नी ने कहा कि कंपनी का उनका अधिग्रहण मार्वेल के उत्पादों को प्रभावित नहीं करेगा, न तो मार्वेल के किसी पात्र की प्रकृति को बदला जाएगा.


title: द वॉल्ट डिज़्नी कंपनी

text: अक्टूबर 2009 में, आइगर द्वारा रखे गए डिज़्नी चैनल के अध्यक्ष रिच रॉस ने कंपनी के अध्यक्ष के रूप में डिक कुक की जगह ली और नवम्बर में पारिवारिक उत्पादों पर ध्यान केन्द्रित करने लिए कंपनी का पुनर्गठन शुरू किया। बाद में जनवरी 2010 में, डिज़्नी ने टचस्टोन का आकार घटाने के बाद मीरामैक्स को बंद करने का फैसला किया, लेकिन एक महीने बाद, उन्होंने मीरामैक्स ब्रांड और उसके 700 शीर्षक फिल्म लाइब्रेरी की बिक्री शुरू की. 12 मार्च को, रॉबर्ट ज़ेमेकिस की कंपनी इमेजमूवर्स डिजिटल को, जिसे डिज़्नी ने 2007 में खरीदा था, बन्द कर दिया गया। अप्रैल 2010 में, नैशविले में डिज़्नी का ग्राम्य संगीत लेबल, लिरिक स्ट्रीट को बन्द कर दिया गया। मई 2010 में, कंपनी ने पावर रेंजर्स ब्रांड को वापस हाइम साबन को बेच दिया, साथ ही साथ इसके 700 एपिसोड के पुस्तकालय को भी. जून में, कंपनी ने जैरी ब्रकहाइमर की फिल्म परियोजना "किलिंग रोमेल" को रद्द कर दिया. सितम्बर 2010 में, डिज़्नी इंटरएक्टिव स्टूडियो का आकार छोटा कर दिया गया। नवम्बर में, दो एबीसी स्टेशनों को बेच दिया गया।


title: द वॉल्ट डिज़्नी कंपनी

text: अक्टूबर 2010 में, "टैंगल्ड" की रिलीज़ से पहले, डिज़्नी ने खुलासा किया वे दर्शकों और पीढ़ियों में परिवर्तन के साथ राजकुमारी वाले युग से बाहर आना चाहते हैं।


title: द वॉल्ट डिज़्नी कंपनी

text: वॉल्ट डिज़्नी कंपनी चार मुख्य प्रभागों के रूप में संचालित होती है: द वॉल्ट डिज़्नी स्टूडियोज़ या स्टूडियो इंटरटेनमेंट जिसमें शामिल है कंपनी की फ़िल्में, रिकॉर्डिंग लेबल और नाट्य प्रभाग; पार्क एंड रिजौर्ट्स, जिसमें हैं कंपनी के थीम पार्क, क्रूज लाइन और अन्य यात्रा संबंधी संपत्तियां; डिज़्नी कंज्यूमर प्रौडक्ट्स जो खिलौने, कपड़े और डिज़्नी के स्वामित्व वाली संपत्तियों पर आधारित अन्य वस्तुओं का उत्पादन करता है और मीडिया नेटवर्क, जिसमें शामिल है कंपनी का टेलीविजन और इंटरनेट प्रचालन.


title: द वॉल्ट डिज़्नी कंपनी

text: इसकी मुख्य मनोरंजन सुविधाओं और शेयरधारिता में शामिल है वॉल्ट डिज़्नी मोशन पिक्चर्स ग्रुप, डिज़्नी संगीत समूह, वॉल्ट डिज़्नी थियेट्रिकल, डिज़्नी एबीसी टेलीविजन ग्रुप, रेडियो डिज़्नी, ईएसपीएन इंक, डिज़्नी इंटरएक्टिव मीडिया ग्रुप, डिज़्नी कंज्यूमर प्रौडक्ट्स और मार्वेल इंटरटेनमेंट. इसके रिजौर्ट्स और और विविध सम्पतियों में शामिल है वॉल्ट डिज़्नी पार्क्स एंड रिजौर्ट्स, डिजनीलैंड रिज़ॉर्ट, वॉल्ट डिज़्नी वर्ल्ड रिज़ॉर्ट, टोक्यो डिज़्नी रिज़ॉर्ट, डिज़्नीलैंड पेरिस, यूरो डिज़्नी एस.सी.ए, हांगकांग डिजनीलैंड रिज़ॉर्ट, डिज़्नी वेकेशन क्लब और डिज़्नी क्रूज.


title: द वॉल्ट डिज़्नी कंपनी

text: डिज़्नी की कुछ एनिमेटेड पारिवारिक फिल्मों ने इस आरोप के कारण विवाद को जन्म दिया कि उनमें छिपे यौन संदर्भ मौजूद थे, ये फ़िल्में थी "द लिटिल मरमेड" (1989), "अलादीन" (1992) और "द लॉयन किंग" (1994). "द रेस्क्यूअर्स" (1977) और "हु फ्रेम्ड रॉजर रैबिट" (1988) के कुछ संस्करणों में यौन सामग्रियों के मौजूद होने के कारोपों के कारण इन फिल्मों को वापस लिया गया और संशोधित किया गया।


title: द वॉल्ट डिज़्नी कंपनी

text: कुछ धार्मिक कल्याण समूह, जैसे कि कैथोलिक लीग ने "प्रीस्ट" (1994) और "डौग्मा" (1999) जैसी फिल्मों का विरोध किया। एक किताब जिसका शीर्षक था "ग्रोइंग अप गे", जिसे डिज़्नी के स्वामित्व वाले हाइपीरियन प्रेस ने प्रकाशित किया था और साथ ही साथ कंपनी द्वारा समान-लिंगी घरेलु-साथी के लिए लाभ विस्तार करने के कारण डिज़्नी और उसके विज्ञापनदाताओं का कैथोलिक लीग, द असेम्ब्लीज़ ऑफ़ गौड युएसए, अमेरिकन फैमिली एसोसिएशन और अन्य रूढ़िवादी समूहों द्वारा बहिष्कार किया गया। अधिकांश संगठनों द्वारा बहिष्कार को 2005 तक बंद कर दिया गया। इन सामाजिक विवादों के अलावा, कंपनी पर उन कारखानों के सम्बन्ध में मानव अधिकारों के उल्लंघन का आरोप भी लगा जहां उनके माल का उत्पादन किया जाता है।


title: अनुहरण

text: अनुहरण (मिमिकरी / mimicry) उस बाहरी समानता को कहते हैं जो कुछ जीवों तथा अन्य जीवों या आसपास की प्राकृतिक वस्तुओं के बीच पाई जाती है, जिससे जीव को छिपने में सुगमता, सुरक्षा अथवा अन्य कोई लाभ प्राप्त होता है। ऐसा बहुधा पाया जाता है कि कोई जंतु किसी प्राकृतिक वस्तु के इतना सदृश होता है कि भ्रम से वह वही वस्तु समझ लिया जाता है। भ्रम के कारण उस जंतु की अपने शुत्रओं से रक्षा हो जाती है। इस प्रकार के रक्षक सादृश्य के अनेक उदाहरण मिलते हैं। इसमें मुख्य भाव निगोपन का होता है। एक जंतु अपने पर्यावरण (एनवायरनमेंट) के सदृश होने के कारण छिप जाता है। गुप्तपाषाण (क्रिष्टोलिथोड्स) जति का केकड़ा ऐसा चिकना, चमकीला, गोल तथा श्वेत होता है कि उसका प्रभेद समुद्र के किनारे के स्फटिक के रोड़ों से, जिनके बीच वह पाया जाता है, नहीं किया जा सकता। ज्यामितीय शलभ (जिऑमेट्रिकल माथ्स) इल्लियों (कैटरपिलरों) का रूपरंग उन पौधों की शाखाओं और पल्लवों के सदृश होता है, जिनपर वे रहते हैं।


title: अनुहरण

text: यह सादृश्य इस सीमा तक पहुँच जाता है कि मनुष्य की आँखों को भी भ्रम हो जाता है। रक्षक सादृश्य छझिन नामक प्राणियों में प्रचुरता से पाया जाता है। ये इतने हरे और पर्णसदृश होते हैं कि पत्तियों के बीच वे पहचाने नहीं जा सकते। इसका एक सुंदर उदाहरण पत्रकीट (फ़िलियम, वाकिंग लीफ़) है। इसी प्रकार अनेक तितलियाँ भी पत्तों के सदृश होती हैं। पर्णचित्र पतंग (कैलिमा पैरालेक्टा) एक भारतीय तितली है। जब यह कहीं बैठती है और अपने परों को मोड़ लेती है, तो उसका एक सूखा पता जैसा मालूम होता है। इतना ही नहीं, प्रत्येक पर के ऊपर (तितली के बैठने पर परों की मुड़ी हुई अवस्था में) एक मुख्य शिरा (वेन) दिखाई पड़ती है जिससे कई एक पार्श्वीय लघु शिराएँ निकलती हैं। यह पतों की मध्यनाड़ी तथा पार्श्वीय लघुनाड़ियों के सदृश होते हैं। परों पर एक काला धब्बा भी होता है, जो किसी कृमि के खाने से बना हुआ छिद्र जान पड़ता है। कुछ भूरे रंग और भी धब्बे होते हैं जिनसे पत्ती के उपक्षय होता है।


title: अनुहरण

text: उपरिलिखित उदाहरणों में निगोपन का उद्देश्य शत्रुओं से बचने अर्थात् रक्षा का है। किंतु निगोपन का प्रयोजन आक्रमण भी होता है। ऐसे अभ्याक्रामी सादृश्य के उदाहरण मांसाहरी जंतुओं में मिलते हैं। कुछ मांसाहरी जंतु अपने पर्यावरण के सदृश होने के कारण पार्श्वभूमि में लुप्त हो जाते हैं और इस कारण आने भक्ष्य जंतुओं को दिखाई नहीं पड़ते। कई एक मकड़े ऐसे होते हैं जो फूलों पर रहते हैं और जिनके शरीर का रंग फूलों के रंग से इतना मिलता-जुलता हैं, कि वे उनके मध्य बड़ी सुगमता से लुप्त हो जाते हैं। वे कीट जो उन पुष्पों पर जाते हैं, इन मकड़ों को पहचान नहीं पाते और इनके भोज्य बन जाते हैं।


title: अनुहरण

text: प्राकृतिक वस्तुओं, जैसे जड़ों तथा पत्तों, से जंतुओं के सादृश्य को भी कुछ प्राणिविज्ञ अनुहरण ही समझते हैं, किंतु अधिकांश जीववैज्ञानिक अनुहरण को एक पृथक् घटना समझते हैं। वे किसी जंतुजाति के कुछ सदस्यों के एक भिन्न जंतु जाति के सदृश होने को ही अनुहरण कहते हैं। कई एक ऐसे जंतु जो खाने में अरुचिकर अथवा विषैले होते हैं और छेड़ने पर हानिकारक हो सकते हैं, चटक रंग के होते हैं तथा उनके शरीर पर विशेष चिह्न रहते हैं। इसलिए उनके शत्रु उनको तुरंत पहचान लेते हैं और उन्हें नहीं छेड़ते। कुछ ऐसे जंतु, जिनके पास रक्षा का कोई विशेष साधन नहीं होता। इन हानिकारक और अभ्याक्रामी जंतुओं के समान ही चटक रंग के होते हैं तथा उनके शरीर पर भी वैसे ही चिह्न होते हैं और धोखे में उनसे भी शत्रु भागते हैं : उदाहरण:, कई एक अहानिकर जाति के सर्प प्रवालसर्पों (कोरल स्नेक्स) की भाँति रंजित तथा चिह्नित होते हैं; इसी प्रकार कुछ अहानिकर भृंग (बीटल) देखने में बुरे (ततैया, वास्प) के सदृश होते हैं और कुछ शलभ मधुमक्खी के सदृश होते हैं और इस प्रकार उनके शत्रु उन्हें नहीं पकड़ते।


title: अनुहरण

text: अरुचिकर और विषैले जंतुओं के शरीर पर के चिह्न तथा रंगों की शैली और उनके चटक रंग का उद्देश्य चेतावनी देना है। उनके शत्रु कुछ अनुभव के पश्चात् उनपर आक्रमण करना छोड़ देते हैं। अन्य जातियों के सदस्य जो ऐसी हानिकर जातियों के रंग रूप की नकल करते हैं, हानिकर समझकर छोड़ दिए जाते हैं। इससे स्पष्ट है कि अनुहरण और रक्षक सादृश्य में आमूल भेद है। रक्षकसादृश्य किसी जंतु का किसी ऐसी प्राकृतिक वस्तु या फल अथवा पत्ते के सदृश होना है, जिनमें उनके शत्रुओं का किसी प्रकार का आकर्षण नहीं होता। इसका संबंध निगोपन से है। इसके होना है जो अपने हानिकर होने की चेतावनी अहपने अभिदृश्य चिह्नों द्वारा शत्रुओं को देती हैं। अनुहरण करनेवाले जंतु छिपते नहीं, प्रत्युत वे चेतावनीसूचक रंग रूप धारण कर लेते हैं।


title: अनुहरण

text: यद्यपि अनुहरण अनेक श्रेणी के जंतुओं में पाया जाता है, जैसे मत्स्य (पिसीज़); सरीसृप (रेप्टिलिआ); पक्षिवर्ग (एवीज़); स्तनधारी (मैमेलिया) इत्यादि में, तो भी इसका अनुसंधान अधिकतर कीटों में ही हुआ है।


title: अनुहरण

text: प्राणिविज्ञ बेट्स को अमेज़न नदी के प्रदेशों में शाकतितील वंश (पाइरिनी) की कुछ ऐसी तितलियाँ मिलीं जो इथामिइनीवंश की तितलियों के सदृश थीं। वालेस को पूर्वी प्रदेशों की कुछ तितलियों के संबंध में भी ऐसा ही अनुभव हुआ। पैपिलियो पौलिटैस तितली की मादाएँ तीन प्रकार की होती हैं। कुछ तो नर तितली के ही रंगरूप की होती हैं, कुछ पैपिलयो अरिस्टोलोकिआई के सदृश होती हैं और कुछ पैपलियो हैक्टर के सदृश होती हैं और उसी देश में पाई जानेवाली अनेक प्रकार की विभिन्न तितलियों से मिलती-जुलती हैं। इन घटनाओं से यह ज्ञात होता है कि वे तितलियाँ जो अपने हिंसकों के लिए अरुचिकर भोजन नहीं हैं (जैसे शाक-तितील-वंश की तितलियाँ, पैपिलियो पौलीटैस, पैपिलियो डारडैनस, इत्यादि), उन तितलियों का रंगरूप धारण कर लेती हैं जो अपने शत्रुओं को खाने में अरुचिकर ज्ञात होती हैं (जैसे इथोमिइनी वंश की तितलियाँ, पैपिलियो अरिस्टोलाकिआई, पैपिलियो हैक्टर, इत्यादि)।


title: अनुहरण

text: प्राणिविज्ञों का कहना है कि अरुचिकर तितलियों के पंखों का चटक रंग अभिदृश्य चिहृ तथा विशेष चित्रकारी उनके पित्रैकों (जीन्सं) पर प्राकृतिक चुनाव के प्रभाव के कारण विकसित हुई है। उनके चिह्न ऐसे हैं कि उनके शत्रु उनको सहज में ही पहचान लेते हैं और अनुभव के पश्चात् इन तितलियों को अरुचिकर जानकर इन्हें मारना बंद कर देते हैं। जीवन संघर्ष में इन आकृतिओं का सदैव ही विशेष मूल्य रहा है, क्योंकि से इस संघर्ष में रक्षा के साधन थे। इसी कारण ये विकसित हुए। रुचिकर तितलियों के पंखों पर भी अरुचिकर तितलियों के पंखों के सदृश चिह्नों और चित्रकारी का विकास प्राकृतिक चुनाव के प्रभाव के कारण ही हुआ, क्योंकि रंग रूप की अनुकृति जीवन संघर्ष में उनकी रक्षा का साधन हो सकती थी। सारांश यह कि अनुहरण के विकास का कारण प्राकृतिक चुनाव है।


title: अनुहरण

text: तितलियों के कुछ अनुवंश ऐसे हैं जिनका अन्य वंश की तितलियाँ अनुहरण करती हैं। ये हैं राजतगानुवंश (डैमेआइनी) तथा ऐक्रिआइनी पुरानी दुनिया में और इथोमिइनी तथा हेलीकोनिनी नई दुनिया में। नई दुनिया में कुछ राजपतंगानुवंश की और अनेक ऐक्रिआइनी अनुवंश की तितलियाँ भी ऐसी ही हैं। फिलिपाइन टापुओं की तितली हैस्टिया लिडकोनो श्वेत और श्याम रंग की होती है और इसके पंख कागज के समान होते हैं। फिलिपाइन की एक दूसरी तितली पैलिलियों ईडियाइडीज़ इसका रूप धारण करती है। इसी प्रकार तितली ऊप्लीआज़ मिडैमस का अनुहरण पैपिलियो पैराडोक्सस करती है। अफ्रीका में राजपतंगानुवंश की तितलियाँ कम होती हैं, तब भी वे तितलियाँ, जिनका अन्य तितलियाँ अनुहरण करती हैं, इसी अनुवंश की हैं। ये ऐमोरिस प्रजाति की होती हैं। ये तितलियाँ काली होती हैं और काली पृष्ठभूमि पर श्वेत और पीले चिह्न होते हैं। डैनेअस प्लैक्सीप्पस का अनुहरण बैसिलार्किया आरकिप्पस करती हैं। डैनेअस प्लैक्सीप्पस और उसका अनुहरण करनेवाले उत्तरी अमरीका हैं और यहाँ से ही वे अफ्रीका और अमेरिका पहुँची हैं। इन प्र्व्रााजी तितलियों का रूप तथा आकार पूर्वी डैनेआइनी अनुवंश की तितलियों का सा होता है और उत्तरी अमरीका और अफ्रीका की तितलियों की कुछ जातियाँ उनका अनुहरण करती हैं।


title: अनुहरण

text: यह देखा गया है कि नर की अपेक्षा मादा अधिक अनुहरण करती है। जब नर और मादा दोनों ही अनुहरण करते हैं तो मादा नर की अपेक्षा अनुकृत के अधिक समान होती है (अनुकृत=वह जिसका अनुहरण किया जाए)। इस संबंध में यह स्मरण रखने योग्य बात है कि मादा तितली में नर की अपेक्षा परिर्वनशक्यता अधिक पाई जाती है। स्पष्ट है कि मादा में परिवर्तनशक्यता अधिक होने के कारण, प्राकृतिक चुनाव का कार्य अधिक सुगम हो जाता है और परिणाम अधि संतोषजनक होता है, अर्थात् अनुकारी अधिक मात्रा में अनुकृत से समान होता है।


title: अनुहरण

text: उपरिलिखित उदाहरण बेट्सियन अनुहरण के हैं। यह नाम इसलिए पड़ा है कि इसे सर्पप्रथम बेट्सि ने ज्ञात किया था। परंतु इस वेषण के पश्चात् इसी से संबंधित एक और विचित्र घटना का ज्ञान प्राणिविज्ञों को हुआ। यह देखा गया कि कुछ भिन्न-भिन्न, अरुचिकर तथा हानिकर जातियों की तितलियों के रंग, रूप, आकार भी एक समान हैं। यह स्पष्ट है कि जो जातियाँ स्वयं अरुचिकर और हानिकर हैं उन्हें किसी दूसरी हानिकर जाति की नकल करने की कोई आवश्यकता नहीं है। यह देखा गया कि इथोमिइनी और हेलिकोनिनी अनुवंश की तितलियाँ, जो दोनों ही अरुचिकर कहते हैं, क्योंकि इसकी संतोषजनक व्याख्या फ़िट्स मुलर ने की। मुलर ने बताया है कि इस प्रकार के अनुहरण में जितनी जातियों की तितलियाँ भाग लेती हैं उन सबको जीवनसघंर्ष में लाभ होता है। यह स्पष्ट है कि तितलियों के शुत्रओं द्वारा इस बात का अनुभव प्राप्त करने में कि अमुक रूप रंग की तितलियाँ हानिकर हैं, बहुत सी तितलियों की जान जाती हैं। जब कई एक अरुचिकर जाति की तितलियाँ एक समान रंग या रूप धारण कर लेती हैं तो शत्रुओं की शिक्षा के लिए अनिवार्य जीवनाश कई जातियों में बँट जाता है और किसी एक जाति के लिए जीवनहानि की मात्रा कम होती है।


title: अनुहरण

text: पहली बात की अधिकांश स्थितियों में पूर्ति हो जाती हैं, पंरतु सदैव नहीं। ऐरगिन्निस हाइपबिंयस नामक तितली डानाइस प्लैक्सिप्पस का रूप घारण करती है। दोनों ही लंका में मिलती हैं, किंतु भिन्न-भिन्न स्थानों पर। यह कहा जाता है कि इसका कारण यह है कि इनके शत्रु प्रव्राजी पक्षी हैं, जो एक स्थान दूसरे स्थान को जाते रहते हैं और एक जगह प्राप्त अनुभव का प्रयोग दूसरी जगह कर सकते हैं। इसी प्रकार हाइपोलिम्नस मिसिप्पस नामक तितली अफ्रीका, भारत ओर मलाया में मिलती है। इसके नर का अनुहरण अथाइमा पैकटेटा और लिमेनाइटिस ऐल्बोमैकुलटा करती हैं, किंतु ये दोनों जातियाँ चीन में पाई जाती हैं। इसकी व्याख्या भी इसी बात पर आश्रित है कि इनके शत्रु प्र्व्रााजी पक्षी हैं। दूसरे नियम की भी लगभग सभी स्थितियों में पूर्ति होती है।


title: अनुहरण

text: तीसरे नियम की पूर्ति कुछ स्थितियों में ही होती है, सदैव नहीं। पैपिलियों पौलीटैस अपने अनुकृत की दोनों जातियों की अपेक्षा संख्या में अधिक होती हैं। इसी प्रकार आरकोनिआस टेरिआस नामक तितली और स्थिति की व्याख्या इस आधार पर की जाती है कि ये घटनाएँ बेट्सियन अनुहरण की नहीं, मुलेरियन अनुहरण की हैं।


title: अनुहरण

text: अनुहरण करनेवाली तितलियों पर जनन संबंधी कुछ प्रयोग भी किए गए हैं। पैपिलियो पौलीटैस का अनुकारी रूप एक जोड़ा पित्रैक (जीन) के कारण विकसित होता है, जो साधारण पित्रैंको को दबा देता है। यह नर में भी वर्तमान रहता है, किंतु इसका प्रभाव नर में विद्यमान एक अन्य दमनकारी पित्रैक के कारण अनुहरण नहीं है। उनके मतानुसार ऐसा सादृश्य एक स्थान के रहनेवाले वंशों में पर्यावरण (एनवायरनमैंट) या लैंगिक चुनाव के प्रभाव से, अथवा मानसिक अनुभव के प्रतिचार (रेसपौंस) के कारण उत्पन्न हो जाता है। पर इन आधारों पर अंतर्वशीय सादृश्य की सब घटनाओं की व्याख्या नहीं की जा सकती।


title: एयरबस

text: एयरबस (अंग्रेज़ी में , फ़्रांसीसी में और जर्मन में ) एक यूरोपीय अंतरिक्ष प्रौद्योगिकी कम्पनी EADS की एक वायुयान निर्माण सहायक कम्पनी है। ब्लैगनैक, फ़्रांस में ट्युलाउज़ के पास स्थित और पूरे यूरोप में महत्वपूर्ण गतिविधि वाली यह कम्पनी समस्त विश्व के जेट विमानों की कुल संख्या के लगभग आधे का उत्पादन करती है।


title: एयरबस

text: एयरबस की शुरुआत अंतरिक्ष प्रौद्योगिकी उत्पादकों के एक संघ के रूप में हुई। सदी के अंत के दौरान यूरोपीय सैन्य और अंतरिक्ष अनुसंधान कम्पनियों के एकीकरण ने 2001 में सरलीकृत संयुक्त स्टॉक कंपनी की स्थापना की अनुमति दी, जिसका स्वामित्व EADS (80%) और BAE सिस्टम्स (20%) के पास था। एक लंबी विक्रय प्रक्रिया के बाद 13 अक्टूबर 2006 को BAE ने अपनी हिस्सेदारी EADS को बेच दी।


title: एयरबस

text: यूरोपीय संघ के चार देशों: जर्मनी, फ़्रांस, यूनाइटेड किंगडम और स्पेन, के सोलह स्थानों पर एयरबस के लगभग 57,000 कर्मचारी कार्य करते हैं। अंतिम असेम्बली उत्पादन ट्युलाउज़ (फ़्रांस), हैम्बर्ग (जर्मनी), सेविल (स्पेन) और, 2009 से, तियान्जिन (चीन) में होता है। संयुक्त राज्य अमरीका, जापान, चीन और भारत में एयरबस की सहायक कम्पनियां कार्यरत हैं।


title: एयरबस

text: यह कम्पनी वाणिज्यिक रूप से व्यवहार्य पहले फ़्लाइ-बाइ-वायर (fly-by-wire) वायुयानों के उत्पादन और विपणन के लिये जानी जाती है।


title: एयरबस

text: "एयरबस इंडस्ट्री" का प्रारंभ बोइंग, मैक्डोनेल डग्लस और लॉकहीड जैसी अमरीकी कम्पनियों से प्रतिस्पर्धा करने के लिये यूरोपीय वैमानिकी प्रतिष्ठानों के एक संघ के रूप में हुआ।


title: एयरबस

text: हालांकि अनेक यूरोपीय वायुयान उन्नत थे, फिर भी सर्वाधिक सफल वायुयानों की उत्पादन खपत भी कम थी। 1991 में, एयरबस इंडस्ट्री के तत्कालीन CEO और प्रबंध निदेशक जीन पियर्सन ने अमरीकी विमान उत्पादकों के वर्चस्व की व्याख्या करनेवाले अनेक कारकों का वर्णन किया: संयुक्त राज्य अमरीका के भौगोलिक विस्तार ने हवाई-परिवहन को यात्रा का पसंदीदा विकल्प बना दिया; 1942 के एंग्लो-अमरीकी समझौते ने परिवहन विमानों का उत्पादन US को सौंप दिया; और द्वितीय विश्व युद्ध ने अमरीका को एक "लाभकारी, बलवान, शक्तिशाली और संरचनायुक्त वैमानिकी उद्योग" प्रदान किया।


title: एयरबस

text: इस समझौते के दो वर्षों बाद, ब्रिटिश और फ़्रांसीसी दोनों सरकारों ने परियोजना के बारे में आशंकाएं व्यक्त कीं. MoU (सहमति-पत्र) में कहा गया था कि 31 जुलाई 1968 तक 75 ऑर्डर अनिवार्य रूप से प्राप्त कर लिये जाने चाहिये। फ़्रांसीसी सरकार ने एयरबस A300, कौन्कौर्ड और डसौल्ट मर्क्युर के विकास को एक ही समय पर वित्तीय सहायता दिये जाने के प्रति अपनी चिंताओं के चलते इस परियोजना से बाहर आ जाने की धमकी दी, लेकिन उसे मना लिया गया। दिसम्बर 1968 में A300B प्रस्ताव पर अपनी चिंताओं की घोषणा करने और इस भय के कारण कि विक्रय की कमी के कारण अपने निवेश की भरपाई नहीं की जा सकेगी, ब्रिटिश सरकार ने 10 अप्रैल 1969 को परियोजना छोड़ने की घोषणा की। जर्मनी ने इस परियोजना में अपनी हिस्सेदारी 50% तक बढ़ाने के लिये इस अवसर का लाभ उठाया. उस बिंदु तक हॉकर सिडली की सहभागिता को देखते हुए, फ़्रांस और जर्मनी इसकी पंख रचना का भार ग्रहण करने के प्रति अनिच्छुक थे। इस प्रकार ब्रिटिश कम्पनी को एक विशेषाधिकार प्राप्त उप-संविदाकार के रूप में कार्य करते रहने की अनुमति मिल गई। हॉकर सिडली ने उपकरणों में GB£35 मिलियन का निवेश किया और अधिक धन की आवश्यकता के चलते जर्मन सरकार से GB£35 मिलियन का कर्ज़ लिया।


title: एयरबस

text: औपचारिक रूप से 18 दिसम्बर 1970 को एयरबस इंडस्ट्री की स्थापना एक "Groupement d'Interet Economique" (वित्तीय अभिरुचि समूह या GIE) के रूप में की गई। इसका निर्माण 1967 में फ़्रांस, जर्मनी और UK के बीच शुरु हुई एक शासकीय पहल के द्वारा हुआ था। "एयरबस" नाम एक विशिष्ट आकार और श्रेणी के वाणिज्यिक विमान का उल्लेख करने के लिये 1960 के दशक में एयरलाइन उद्योग द्वारा प्रयुक्त एक ग़ैर-मालिक़ाना शब्दावली से लिया गया था। एरोस्पेशियल और ड्युश एयरबस में से प्रत्येक ने उत्पादन कार्य का 36.5%, हॉकर सिडली ने 20% और फॉकर-VFW ने 7% हिस्सा लिया। प्रत्येक कम्पनी को अपने पुर्ज़े पूर्णतः सुसज्जित, उड़ान-को-तैयार तत्वों के रूप में सौंपने थे। अक्टूबर 1971 में, एरोस्पेशियल और ड्युश एयरबस द्वारा अपनी हिस्सेदारी 47.9% पर घटाए जाने के बाद स्पेनी कम्पनी CASA ने एयरबस इंडस्ट्री की 4.2% हिस्सेदारी हासिल कर ली। जनवरी 1979 में, ब्रिटिश एरोस्पेस, जिसने 1977 में हॉकर सिडली को अधिग्रहित लिया था, ने एयरबस इंडस्ट्री की 20% हिस्सेदारी खरीद ली। मुख्य शेयरधारकों ने अपनी हिस्सेदारी घटाकर 37.9% कर दी, जबकि CASA ने अपना 4.2% हिस्सा कायम रखा।


title: एयरबस

text: एयरबस द्वारा विकसित, उत्पादित और विपणन किया जाने वाला पहला वायुयान एयरबस A300 था। 1967 के प्रारंभ तक "A300" नाम का प्रयोग 320 सीटों वाले, दोहरे इंजन वाले प्रस्तावित वायुयान के लिये किया जाने लगा। 1967 में त्रि-शासकीय समझौते के बाद, रॉजर बेतिली को A300 विकास परियोजना का तकनीकी निदेशक नियुक्त किया गया। बेतिली ने एक श्रम-विभाजन विकसित किया, जो आने वाले वर्षों में एयरबस के उत्पादन के लिये आधार बनने जा रहा था: फ़्रांस को कॉकपिट, उड़ान नियंत्रण और विमानकबन्ध के निम्न केंद्रीय भाग का उत्पादन करना था; हॉकर सिडली, जिसकी ट्राइडेंट प्रौद्योगिकी ने उन्हें प्रभावित किया, को पंखों का विकास करना था; जर्मनी को विमानकबन्ध के अगले और पिछले भाग और साथ ही ऊपरी केंद्रीय भाग का विकास करना चाहिये; फ़्लैप और स्पॉइलर का निर्माण डच करनेवाले थे; अंततः स्पेन (जो अभी पूर्ण भागीदार नहीं बना था) को वायुयान की क्षैतिज पूंछ का निर्माण करना था। 26 सितंबर 1967 को जर्मन, फ़्रांसीसी और ब्रिटिश सरकारों ने लंदन में एक सहमति पत्र पर हस्ताक्षर किये, जिसने विकास अध्ययनों को जारी रखने की अनुमति दी। इसने "नेतृत्व कंपनी" के रूप में सुद एवियेशन की भूमिका की पुष्टि भी कर दी कि फ़्रांस और UK में से प्रत्येक के पास 37.5% कार्य-भागीदारी होगी, जर्मनी 25% लेगा और इंजन का उत्पादन रॉल्स-रॉयस द्वारा किया जाएगा.


title: एयरबस

text: 300+ सीटों वाले एयरबस A300 के प्रति एयरलाइनों के मिश्रित समर्थन को देखते हुए भागीदारों ने A250 प्रस्ताव दिया, जो बाद में A300B बना, जो कि पूर्व-उपलब्ध इंजिनों द्वारा संचालित 250 सीटों वाला वायुयान था। इसने विकास लागत नाटकीय रूप से घटा दी क्योंकि A300 में प्रयोग किया जाने वाला रॉल्स-रॉयस RB207 लागत के बड़े भाग का प्रतिनिधित्व करता था। RB207 ने भी कठिनाइयों और देरी का सामना किया था क्योंकि रॉल्स-रॉयस ने अपना ध्यान लॉकहीड L-1011 के लिये एक अन्य जेट इंजन, RB211, पर केंद्रित कर रखा था और 1971 में दिवालियेपन के कारण रॉल्स-रॉयस का प्रशासन में प्रवेश हुआ। A300B अपने तीन इंजनवाले अमरीकी प्रतियोगियों से छोटा, लेकिन हल्का और अधिक किफायती था।


title: एयरबस

text: 1972 में, A300 ने अपनी पहली उड़ान भरी और पहला उत्पादन मॉडल, A300B2, 1974 में सेवा में आया; हालांकि A300 के विमोचन को उसी समय प्रस्तुत किये गये पराध्वनिक विमान कॉन्कॉर्ड द्वारा परास्त कर दिया गया। संघ की सफलता प्रारंभ में बुरी थी, लेकिन, कुछ हद तक अमरीका और एशिया की एयरलाइनों को लक्ष्य बनाकर एयरबस के CEO बर्नार्ड लैथियेर द्वारा प्रयुक्त विपणन कौशल के कारण, वायुयानों के लिये आने वाले ऑर्डरों की संख्या बढ़ती गई। 1979 तक संघ के पास A300 के लिये 256 ऑर्डर थे, और पिछले वर्ष एयरबस ने एक अधिक उन्नत वायुयान, A310, का विमोचन किया था। 1981 में A320 के विमोचन ने वायुयान बाज़ार में एक बड़े खिलाड़ी के रूप में एयरबस की प्रतिष्ठा की गारंटी दी- 1972 में A300 के लिये प्राप्त 15 ऑर्डरों की तुलना में इस वायुयान की पहली उड़ान के पूर्व ही इसके लिये 400 ऑर्डर आ चुके थे।


title: एयरबस

text: प्रभावी साझेदार कम्पनियों द्वारा उत्पादन और इंजीनियरिंग परिसंपत्तियों को रोक लिये जाने के कारण एयरबस इंडस्ट्री एक विक्रय और विपणन कम्पनी बन गई। इस व्यवस्था से अक्षमताएं उत्पन्न हुईं क्योंकि चारों साझेदार कम्पनियों को इसमें अंतर्निहित लाभ के टकरावों का सामना करना पड़ा; वे संघ की उप-संविदाकार और GIE की शेयरधारक, दोनों थीं। कम्पनियों ने एयरबस श्रेणी के विकास के लिये गठजोड़ किया, लेकिन अपनी स्वयं की उत्पादन गतिविधियों के वित्तीय विवरणों की रक्षा की और अपनी उप-असेंबलियों के स्थानांतरण मूल्यों को अधिकतम करने का प्रयास किया। यह स्पष्ट होता जा रहा था कि एयरबस अब केवल किसी एक वायुयान के उत्पादन के लिये किया गया कोई अस्थाई गठबंधन नहीं रह गया था, जैसा कि इसके मूल मिशन दस्तावेज़ में उल्लिखित था, बल्कि अब यह भावी वायुयानों के विकास के लिये लंबी अवधि का एक ब्रांड बन चुका था। 1980 के दशक के अंत तक मध्यम-आकार के नये वायुयानों के जोड़े, एयरबस A330 और एयरबस A340 पर कार्य शुरु हो चुका था, जो उस समय एयरबस नाम से उत्पादित होनेवाले सबसे बड़े हवाई जहाज़ थे।


title: एयरबस

text: 1990 के दशक के प्रारंभ में, एयरबस के तत्कालीन CEO जीन पियर्सन ने तर्क दिया कि GIE को समाप्त कर दिया जाना चाहिए और एक पारंपरिक कम्पनी के रूप में एयरबस की स्थापना की जानी चाहिये। हालांकि, चार कम्पनियों की परिसंपत्तियों के एकीकरण और मूल्यांकन की कठिनाई और साथ ही कानूनी मुद्दों ने इस पहल को विलंबित कर दिया। दिसंबर 1998 में, जब यह ख़बर आई कि ब्रिटिश एरोस्पेस और DASA विलय के करीब हैं, तो एरोस्पेशियल ने एयरबस के रूपांतरण पर चल रही बातचीत को पंगु बना दिया; इस फ़्रांसीसी कम्पनी को भय था कि संयुक्त BAe/DASA, जिसका एयरबस में 57.9% स्वामित्व हो जाएगा, कम्पनी पर वर्चस्व बना लेगी और इसने 50/50 विभाजन का आग्रह किया। हालांकि, जब मार्कोनी इलेक्ट्रॉनिक सिस्टम्स के साथ विलय करके BAE सिस्टम्स के निर्माण को प्राथमिकता देते हुए BAe ने DASA के साथ जनवरी 1999 में अपनी बातचीत रोक दी, तो यह मुद्दा सुलझ गया। इसके बाद 2000 में चार साझेदार कम्पनियों में से तीन (डैम्लरक्रिस्लर एरोस्पेस, ड्युश एयरबस की उत्तराधिकारी, एरोस्पेशियल-मात्रा, सुद-एवियेशन की उत्तराधिकारी; और CASA) का विलय करके EADS का निर्माण हो जाने से इस प्रक्रिया का सरलीकरण हुआ। EADS के पास अब एयरबस फ़्रांस, एयरबस ड्युशलैंड और एयरबस एस्पाना का स्वामित्व और इस प्रकार एयरबस इंडस्ट्री का 80%, स्वामित्व है। BAE सिस्टम्स और EADS ने अपनी परिसंपत्तियां एक नई कम्पनी, एयरबस , में उस कम्पनी में हिस्सेदारी के बदले स्थानांतरित कर दीं।


title: एयरबस

text: 1980 की गर्मियों में एयरबस अभियंताओं के एक समूह ने अपनी स्वयं की उत्पाद श्रेणी को पूर्ण करने और बोइंग द्वारा 1970 के दशक से अपने 747 के साथ बाज़ार के इस भाग पर बनाए गए प्रभुत्व को तोड़ने के लिये जीन रोडेर के नेतृत्व में गुप्त रूप से एक अल्ट्रा-हाई-कैपेसिटी एयरलाइनर (UHCA) के विकास पर कार्य करना शुरु किया। इस परियोजना की घोषणा 1990 के फार्नब्रो एयर शो में हुई, जिसमें 747-400 की तुलना में 15% कल संचालन लागत का लक्ष्य बताया गया। भावी वायुयानों के डिज़ाइनों के लिये प्रौद्योगिकियां प्रस्तावित करने हेतु प्रत्येक EADS साझेदार (एरोस्पेशियल, डैम्लरक्रिस्लर एरोस्पेस, ब्रिटिश एरोस्पेस, EADS CASA) से एक दल का निर्माण करके एयरबस ने डिज़ाइनरों के चार दल बनाए। जून 1994 में एयरबस ने अपने स्वयं के बहुत बड़े एयरलाइनर का विकास प्रारंभ किया, जिसे उस समय A3XX नाम दिया गया। एयरबस ने अनेक डिज़ाइनों पर विचार किया, जिनमें एयरबस A340, जो उस समय एयरबस का सबसे बड़ा जेट था, से दो विमानकबन्धों का एक अजीब समानांतर संयोजन भी शामिल था। प्रचलित बोइंग 747-400 की तुलना में संचालन लागत में 15-20% की कमी का लक्ष्य रखते हुए एयरबस ने अपने डिज़ाइन को परिष्कृत किया। A3XX का डिज़ाइन एक डबल-डेकर अभिन्यास की ओर अभिमुख हुआ जिसने सिंगल-डेक वाले पारंपरिक डिज़ाइन की तुलना में अधिक यात्री घनत्व प्रदान किया।


title: एयरबस

text: परीक्षण और प्रदर्शन के लिये पांच A380 बनाए गए। पहले A380 का अनावरण 18 जनवरी 2005 को ट्युलाउज़ में एक समारोह में किया गया और इसकी पहली उड़ान 27 अप्रैल 2005 को हुई। तीन घंटों और 54 मिनटों बाद सफलतापूर्वक उतरने पर मुख्य परीक्षण पाइलट जैक्स रोसे ने कहा कि A380 को उड़ाना "साइकिल को नियंत्रित करने जैसा" था। 1 दिसम्बर 2005 को, A380 ने मैक 0.96 की अपनी अधिकतम डिज़ाइन गति प्राप्त की। 10 जनवरी 2006 को, A380 ने कोलंबिया स्थित मेडेलिन की ओर अपनी पहली अटलांटिक-पार उड़ान भरी।


title: एयरबस

text: 3 अक्टूबर 2006 को, CEO क्रिस्टियन स्ट्रीफ़ ने घोषणा की कि वायुयान को बनाने में प्रयुक्त एक असंगत सॉफ्टवेयर का प्रयोग एयरबस A380 में देरी का कारण था। प्राथमिक रूप से, ट्युलाउज़ असेम्बली संयंत्र ने CATIA के नवीनतम संस्करण 5 (डेसौल्ट द्वारा निर्मित) का प्रयोग किया था, जबकि हैम्बर्ग कारखाने का डिज़ाइन केंद्र पुराने और असंगत संस्करण 4 का प्रयोग कर रहा था। नतीजा यह हुआ कि पूरे वायुयान में 530 किमी की केबल वायरिंग की पूर्णतः पुनर्रचना करनी पड़ी. हालांकि कोई भी ऑर्डर निरस्त नहीं करना पड़ा था, लेकिन फिर भी विलंबित-सुपुर्दगी दण्डों के रूप में एयरबस को लाखों का भुगतान करना पड़ा.


title: एयरबस

text: सौंपा गया पहला हवाई जहाज़ 15 अक्टूबर 2007 को सिंगापुर एयरलाइन्स को दिया गया था और यह 25 अक्टूबर 2007 को सिंगापुर से सिडनी के बीच उदघाटन उड़ान के द्वारा सेवा में शामिल हुआ। दो माह बाद सिंगापुर एयरलाइन के CEO च्यु चूंग सेंग ने कहा कि एयरलाइन के तत्कालीन 747-400 बेड़े की तुलना में प्रति यात्री 20% कम ईंधन जलाते हुए A380 एयरलाइन और एयरबस दोनों की उम्मीद से बेहतर प्रदर्शन कर रहा था। 28 जुलाई 2008 को एमीरेट्स A380 की सुपुर्दगी स्वीकार करनेवाली दूसरी एयरलाइन बनी और इसने दुबई और न्यू यॉर्क के बीच 1 अगस्त 2008 को उड़ान की शुरुआत की। इसके बाद क़्वांटास ने 19 सितंबर 2008 को अनुपालन किया और 20 अक्टूबर 2008 को मेलबौर्न और लॉस एंजल्स के बीच उड़ानें शुरु कीं.


title: एयरबस

text: 6 अप्रैल 2006 को इस योजना की घोषणा की गई कि BAE सिस्टम्स एयरबस में अपनी 20% हिस्सेदारी को बेचनेवाली है, जिसका "सतर्कतापूर्वक मूल्य" उस समय €3.5 बिलियन (US$ 4.17 बिलियन) आंका गया। विश्लेषकों ने इसे आर्थिक और राजनैतिक, दोनों प्रकार से अधिक व्यवहार्य अमरीकी प्रतिष्ठानों के साथ साझेदारी करने के एक कदम के रूप में देखा. मूल रूप से BAE ने एक अनौपचारिक प्रक्रिया के द्वारा EADS के साथ किसी मूल्य पर सहमत होने का प्रयास किया। लंबी बातचीत और क़ीमत पर असहमति के कारण, BAE ने अपने नीलामी विकल्प का प्रयोग किया, जिसके लिये निवेश बैंक रोथशील्ड को एक स्वतंत्र मूल्यांकन प्रदान करने हेतु नियुक्त किया गया।


title: एयरबस

text: जून 2006 में इसके A380 में और देरी की घोषणा किये जाने के कारण एयरबस गंभीर अंतर्राष्ट्रीय विवाद में उलझ गई। इस घोषणा के बाद कुछ ही दोनों में संबंधित स्टॉक के मूल्य में 25% तक की गिरावट आई, हालांकि बाद में यह बहुत जल्द उबर गया। इसके तुरंत बाद इसके मुख्य कॉर्पोरेट अभिभावक EADS के CEO नोएल फोर्गीयर्ड पर आंतरिक व्यापार के आरोप लगे। संबंधित मूल्य की हानि BAE के लिये बड़ी चिंता थी, प्रेस ने BAE और EADS के बीच "उग्र विवाद" का वर्णन किया, जिसके अनुसार BAE का विश्वास था कि यह घोषणा इसके शेयरों का मूल्य गिराने के लिये रची गई थी। एक फ़्रांसीसी शेयरधारक समूह ने निवेशकों को A380 के विलंब के आर्थिक निहितार्थों की सूचना देने में विफल रहने के लिये EADS के ख़िलाफ़ एक श्रेणी कार्य मुक़दमा (class action lawsuit) दायर किया, जबकि सुपुर्दगी की प्रतीक्षा कर रही एयरलाइनों ने मुआवजे की मांग की। परिणामस्वरूप EADS प्रमुख नोएल फोर्गीयर्ड और एयरबस के CEO गुस्ताव हम्बर्ट ने 2 जुलाई 2006 को अपने त्यागपत्रों की घोषणा की।


title: एयरबस

text: 2 जुलाई 2006 को रोथशील्ड ने BAE के हिस्से का मूल्यांकन £1.9 बिलियन (€2.75 बिलियन) किया, जो कि BAE के विश्लेषकों और यहां तक कि EADS की उम्मीद से भी बहुत कम था। 5 जुलाई को BAE ने इस बात की जांच करने के लिये स्वतंत्र लेखाकारों की नियुक्ति की कि एयरबस में इसके शेयर का मूल्य रोथशील्ड के मूल आकलनों से कम कैसे हो गया; हालांकि सितंबर 2006 में BAE ने एयरबस में अपने हिस्सेदारी £1.87 बिलियन (€2.75 बिलियन, $3.53 बिलियन) में EADS को बेचने पर सहमति व्यक्त की, जिसके लिये BAE के शेयरधारकों की अनुमोदन का इंतज़ार था। 4 अक्टूबर को शेयरधारकों ने बिक्री के समर्थन में मतदान किया, जिससे EADS को एयरबस का पूर्ण स्वामित्व मिल गया।


title: एयरबस

text: 9 अक्टूबर 2006 को क्रिस्टियन स्ट्रीफ़, हम्बर्ट के उत्तराधिकारी, ने एयरबस के पुनर्गठन की उनकी योजना को क्रियान्वित करने के लिये उन्हें प्रदान की जाने वाली स्वतंत्रता की मात्रा को लेकर अभिभावक कम्पनी EADS के साथ मतभेदों के कारण इस्तीफ़ा दे दिया। उनका स्थान EADS के सह-CEO लुईस गैलोइस द्वारा लिया जाएगा, जिससे एयरबस अपनी अभिभावक कम्पनी के अधिक प्रत्यक्ष नियंत्रण में आ जाएगी.


title: एयरबस

text: 28 फ़रवरी 2007 को CEO लुईस गैलोइस ने कम्पनी की पुनर्गठन योजनाओं की घोषणा की। पॉवर नामक इस योजना के द्वारा अगले चार वर्षों में 10,000 नौकरियों में कटौती होंगी; फ़्रांस में 4,300, जर्मनी में 3,700, UK में 1,600 और स्पेन में 400. 10,000 में से 5,000 उप-संविदाकारों के स्तर पर होंगी. सेंट नज़ायर, वैरेल और लौफीम के संयंत्र बेचे या बंद कर दिये जाएंगे, जबकि मीऑल्टे, नौर्डेनहैम और फिल्टन के संयंत्र "निवेशकों के लिये खुले" हैं। 16 सितंबर 2008 तक की जानकारी के अनुसार लैफीम संयंत्र डाह्यल एयरोस्पेस के निर्माण के लिये एक थेल्स-डाह्यल संघ को बेचा जा चुका है और फिल्टन के कार्यकलाप यूनाइटेड किंगडम के GKN को बेचे गए हैं। घोषणाओं का परिणाम यह हुआ है कि फ़्रांस में एयरबस यूनियनें हड़ताल की तैयारी कर रहीं हैं और संभवतः जर्मनी के एयरबस कर्मचारी भी उनका पालन करेंगे।


title: एयरबस

text: एयरबस उत्पाद श्रेणी की शुरुआत दो-गलियारों और दो-इंजनों वाले विश्व के प्रथम वायुयान A300 के साथ हुई। A300 के एक छोटे, नए पंखों और नए इंजनों वाले संस्करण को A310 के रूप में जाना जाता है। अपनी सफलता को जारी रखते हुए एयरबस ने A320 को अपने मौलिक फ्लाइ-बाइ-वायर नियंत्रण तंत्र के साथ जारी किया। A320 एक महान वाणिज्यिक सफलता रहा है, जो आज भी बरक़रार है। A318 और A319 छोटे व्युत्पन्न हैं, जिनमें से बाद वाले का कुछ भाग कॉर्पोरेट "बिज़-जेट" बाज़ार (एयरबस कॉर्पोरेट जेट) के लिये निर्माणाधीन है। एक विस्तारित संस्करण A321 के रूप में जाना जाता है और यह बाद वाले बोइंग 737 मॉडलों का प्रतियोगी साबित हो रहा है।


title: एयरबस

text: लंबी-श्रेणी के चौड़े ढ़ांचे वाले उत्पाद, जुड़वा-जेट A330 और चार-इंजनों वाले A340 में विंगलेट द्वारा बढ़ाए गए दक्ष पंख हैं। एयरबस A340-500 की संचालन सीमा 16 700 किलोमीटर (9000 समुद्री मील) की है, जो कि बोइंग 777-200LR (17 446 किमी या 9420 समुद्री मील की सीमा) के बाद किसी वाणिज्यिक जेट की दूसरी सबसे बड़ी सीमा है। कम्पनी को विशिष्ट रूप से अपनी फ़्लाइ-बाइ-वायर प्रौद्योगिकी के प्रयोग और संपूर्ण एयरक्राफ़्ट परिवार में समान कॉकपिट के प्रयोग, जिससे चालक दल को प्रशिक्षित करना बहुत सरल हो जाता है, पर गर्व है।


title: एयरबस

text: एयरबस "नए छोटी-दूरी के एयरक्राफ़्ट" के लिये A320 श्रृंखला के प्रतिस्थापन का अध्ययन कर रही है, जिसे परीक्षण के तौर पर NSR नाम दिया गया है। उन अध्ययनों ने NSR के लिये अधिकतम 9-10% ईंधन दक्षता लाभ का संकेत दिया है। हालांकि एयरबस ने नए विंगलेट का प्रयोग करके और वायुगतिकीय वृद्धि पर कार्य करके अपने वर्तमान A320 के डिज़ाइन में सुधार करने का विकल्प चुना। इस "संवर्धित A320" की इंधन दक्षता में लगभग 4-5% का सुधार अनुमानित है, जिसने A320 के प्रतिस्थापन के विमोचन को 2017-2018 तक आगे बढ़ा दिया है।


title: एयरबस

text: 24 सितंबर 2009 को COO फैब्राइस ब्रेगियर ने ले फ़िगारो को बताया कि नये वायुयानों के निर्माण को विकसित करने और 2015-2020 से संचालन के लिये निर्धारित C919 जैसे नए प्रतियोगियों की तुलना में प्रौद्योगिक रूप से कम्पनी की बढ़त को बचाए रखने के लिये अगले छः वर्षों में कम्पनी को € 800 मिलियन से € 1 बिलियन तक की आवश्यकता होगी।


title: एयरबस

text: जुलाई 2007 में, एयरबस ने फेडएक्स (FedEx) को अपना अंतिम A300 सौंपा, जो A300/A310 उत्पादन श्रेणी के अंत का सूचक था। पूर्व-CEO क्रिस्टियन स्ट्रीफ़ के मार्गदर्शन में शुरु हुई अपनी पॉवर8 योजना के एक भाग के रूप में एयरबस का इरादा ट्युलाउज़ स्थित A320 अंतिम असेम्बली गतिविधि को हैम्बर्ग में पुनर्स्थापित करने और A350/A380 उत्पादन को विपरीत दिशा में रखने का है।


title: एयरबस

text: 1990 के दशक के अंत में सैन्य विमानन बाज़ार में विकास और विक्रय करने में एयरबस की रुचि बढ़ गई। सैन्य वायुयान बाज़ार में विस्तार वांछित है क्योंकि ऐसा करना नागरिक विमानन उद्योग में गिरावट के प्रति एयरबस के ऋण जोखिम को कम कर देता है। इसने विकास के दो मुख्य क्षेत्रों में कार्य प्रारंभ किया: एयरबस A310 MRTT और एयरबस A330 MRTT के साथ हवा में ही इंधन भरना और A400M के साथ सामरिक हवाई परिवहन.


title: एयरबस

text: जनवरी 1999 में एयरबस ने टर्बोप्रॉप-चालित एक सामरिक परिवहन विमान, एयरबस मिलिटरी A400M, का विकास और उत्पादन प्रारंभ करने के लिये एयरबस मिलिटरी नामक एक पृथक कम्पनी की स्थापना की। A400M का विकास विभिन्न NATO सदस्यों, बेल्जियम, फ़्रांस, जर्मनी, लक्ज़ेम्बर्ग, स्पेन, तुर्की और UK द्वारा सामरिक हवाई परिवहन क्षमता के लिये यूक्रेनी एन्टोनोव An-124 और अमरीकी C-130 हर्क्यूलस जैसे विदेशी विमानों पर आश्रित रहने के विकल्प के रूप में किया जा रहा है। A400M परियोजना में कई बार विलंब हुआ है; एयरबस ने सरकारी अनुदान न दिये जाने पर विकास को रद्द करने की धमकी दी है।


title: एयरबस

text: 2008 में पाकिस्तान ने एयरबस A310 MRTT के लिये एक ऑर्डर दिया है, जो एक वर्तमान हवाई ढ़ांचे का रूपांतरण होगा क्योंकि बुनियादी मॉडल A310 का उत्पादन अब बंद कर दिया गया है। 25 फ़रवरी 2008 को यह घोषणा की गई कि एयरबस ने संयुक्त अरब अमीरात से हवा में ईंधन भरनेवाले तीन मल्टि-रोल टैंकर ट्रांसपोर्ट (MRTT) वायुयानों, जो A330 यात्री जेटों से अनुकूलित किये गए हैं, का ऑर्डर जीता है। लेकिन 1 मार्च 2008 को यह घोषित किया गया कि एयरबस और नॉर्थ्रोप ग्रुमन के एक संघ ने USAF के लिये उड़ान के दौरान ईंधन भरनेवाले एक विमान KC-45A, MRTT का अमरीका में निर्मित संस्करण, के निर्माण की $35 बिलियन का अनुबंध प्राप्त किया है। इस निर्णय के कारण बोइंग ने एक औपचारिक शिकायत दर्ज़ कराई, और नए सिरे से नीलामी प्रारंभ करने के लिये KC-X अनुबंध निरस्त कर दिया।


title: एयरबस

text: वायुयानों के लिये ऑर्डर पाने हेतु हर साल एयरबस की बोइंग से कड़ी प्रतियोगिता होती है। हालांकि दोनों उत्पादकों के पास एकल-गलियारे से लेकर व्यापक ढांचे तक विभिन्न खण्डों में व्यापक उत्पाद श्रेणी है, लेकिन उनके वायुयान सदैव ही प्रत्यक्ष प्रतिस्पर्धा नहीं करते. इसकी बजाय वे मांग में किसी छिद्र का लाभ उठाने और बेहतर बढ़त पाने के लिये एक दूसरे से थोड़े बड़े या थोड़े छोटे मॉडल प्रस्तुत करके प्रतिकिया देते है। उदाहरण के लिये, A380 को 747 से भी बड़ा बनाया गया है। A350 XWB का मुक़ाबला 787 के उच्च संसकरण और 777 के निम्न संस्करण से है। A320, 737-700 से बड़ा, लेकिन 737-800 से छोटा है। A321, 737-900 से बड़ा है, लेकिन पिछले 757-200 से छोटा है। एयरलाइनें इसे एक लाभ के रूप में देखती हैं क्योंकि उन्हें 100 सीटों से लेकर 500 सीटों तक एक अधिक पूर्ण उत्पाद श्रेणी प्राप्त होती है, जो कि न मिली होती, यदि दोनों कम्पनियों द्वारा एक समान हवाई जहाज़ बनाए जाते.


title: एयरबस

text: हाल के वर्षों में बोइंग 777 की बिक्री एयरबस के समकक्षों, जिनमें A340 परिवार और साथ ही A330-300 शामिल हैं, से ज़्यादा हुई है। छोटे A330-200 की प्रतिस्पर्धा 767 से है, जिसकी बिक्री हाल के वर्षों में अपने बोइंग समकक्ष से ज़्यादा हुई है। ऐसा अनुमान है कि बहुत बड़े वायुयानों के बाज़ार में एयरबस की हिस्सेदारी को बढ़ाते हुए A380 आगे बोइंग 747 की बिक्री में और कमी लाएगा, हालांकि A830 कार्यक्रम में बार-बार होने वाले विलंबों ने अनेक उपभोक्ताओं को पुनर्निर्मित 747-8 के बारे में विचार करने पर बाध्य कर दिया है। तेज़ी से बिक रहे बोइंग 787 का मुक़ाबला करने के लिये एक प्रतिस्पर्धी मॉडल का उत्पादन करने हेतु एयरलाइनों की ओर से बढ़ते दबाव के कारण एयरबस ने A350 XWB का प्रस्ताव भी दिया है।


title: एयरबस

text: हाल के वर्षों में वायुयानों के 50 प्रतिशत से अधिक ऑर्डर एयरबस द्वारा प्राप्त किये जाने के साथ ही वर्तमान में लगभग 5,102 एयरबस हवाई जहाज़ सेवा में हैं। अभी भी सेवारत बोइंग विमानों की संख्या एयरबस की तुलना में तीन गुना अधिक है (अकेले बोइंग 737 सेवारत विमानों की संख्या ही 4,500 से अधिक है). हालांकि यह ऐतिहासिक सफलता का सूचक है- एयरबस ने आधुनिक एयरलाइनस बाज़ार में देर से प्रवेश किया था (1972 बनाम बोइंग के लिये 1958).


title: एयरबस

text: 2003 और 2004 में एयरबस ने ऑर्डरों का एक बड़ा भाग जीता। 2005 में, एयरबस ने 1111 (शुद्ध 1055) ऑर्डर प्राप्त किये, जिसकी तुलना में प्रतिस्पर्धी बोइंग को 1029 (शुद्ध रूप से 1002) ऑर्डर मिले। हालांकि, बोइंग ने मूल्य के अनुपात में 2005 के 55% ऑर्डर जीते; और अगले साल बोइंग ने दोनों ही मापदण्डों के अनुसार अधिक ऑर्डर जीते। 2006 में एयरबस ने प्राप्त ऑर्डरों की संख्या, 824, के संदर्भ में अपने पूरे 35 वर्षों के इतिहास में दूसरा सर्वश्रेष्ठ वर्ष प्राप्त किया, जो केवल पिछले वर्ष की तुलना में दूसरा था।


title: एयरबस

text: एयरबस को "प्रारंभिक सहायता" और अन्य प्रकार की सरकारी सहायता दिये जाने का बोइंग ने लगातार विरोध किया है, जबकि एयरबस का तर्क है कि बोइंग को सैन्य और अनुसंधान अनुबंधों एवं कर-चोरी के द्वारा अवैध अनुदान प्राप्त होता है।


title: एयरबस

text: जुलाई 2004 में बोइंग के सीईओ हैरी स्टोनसिफर ने एयरबस पर सरकारों से बड़े नागरिक वायुयान समर्थन के लिये अनुशासन प्रदान करनेवाले 1992 के द्विपक्षीय EU-US समझौते का उल्लंघन करने का आरोप लगाया. एयरबस को अमरीकी और यूरोपीय सरकारों द्वारा प्रतिपूर्ति प्रारंभ निवेश (RLI) प्रदान किया जाता है, जिसे "प्रारंभिक सहायता" कहा जाता है, जिसमें धन को ब्याज और अनिश्चितकालीन रॉयल्टी के साथ लौटाया जाता है, लेकिन केवल तभी, जब वायुयान वाणिज्यिक रूप से सफल हुआ है। एयरबस का दावा है कि यह प्रणाली 1992 के समझौते और WTO नियमों का पूरी तरह पालन करती है। यह समझौता कार्यक्रम की लागत के 33 प्रतिशत तक की पूर्ति सरकारी कर्ज़ों के द्वारा करने की अनुमति देता है, जिन्हें ब्याज और रॉयल्टी के साथ 17 वर्षों के भीतर पूरी तरह लौटाया जाना आवश्यक है। ये कर्ज़ न्यूनतम ब्याज दर पर लिये जाते हैं, जो कि सरकार से कर्ज़ लेने की लागत और 0.25% होती है, जो एयरबस द्वारा सरकार के समर्थन के बिना उपलब्ध बाज़ार दरों से कम है। एयरबस का दावा है कि 1992 में EU-US समझौते पर हस्ताक्षर किये जाने के बाद से, इसने यूरोपीय सरकारों को U.S.$6.7 बिलियन से अधिक चुका दिये हैं और यह इसे प्राप्त हुए कर्ज़ का 40% से अधिक है।


title: एयरबस

text: एयरबस का तर्क है कि दूसरे सबसे बड़े अमरीकी रक्षा संविदाकार, बोइंग, को दिये गए पोर्क बैरल सैन्य अनुबंध, जैसे बोइंग KC-767 सैन्य अनुबंध समझौते से जुड़ा विवाद, भी अनुदान का ही एक प्रभावी रूप है। बोइंग को दी जाने वाली बड़ी कर-राहतों, जिसे कुछ लोग 1992 के समझौते और WTO नियमों का उल्लंघन मानते हैं, के साथ ही NASA के माध्यम से अमरीकी सरकार का महत्वपूर्ण प्रौद्योगिकी विकास समर्थन भी बोइंग को महत्वपूर्ण समर्थन प्रदान करता है। अपने हालिया उत्पादों, जैसे 787, में बोइंग को स्थानीय और राज्य सरकारों द्वारा प्रत्यक्ष आर्थिक समर्थन भी प्रदान किया गया है।


title: एयरबस

text: जनवरी 2005 में, यूरोपियन यूनियन और संयुक्त राज्य अमरीका के व्यापार प्रतिनिधि, क्रमशः पीटर मैंडेल्सन और रॉबर्ट ज़ोएलिक, बढ़ते हुए तनावों को सुलझाने पर लक्ष्यित वार्ता के लिये सहमत हुए हैं। ये वार्ता सफल नहीं रही, जिससे विवाद किसी समझौते पर पहुंचने की बजाय अधिक उग्र होता जा रहा है।


title: एयरबस

text: एयरबस द्वारा एयरबस A400M श्रृंखला के लिये प्रयोग की जाने वाली अंतिम असेम्बली पंक्तियां ट्युलाउज़, फ़्रांस, हैम्बर्ग, जर्मनी, सेविल, स्पेन में और A320 श्रृंखला के लिये तियान्जिन, चीन में हैं।


title: एयरबस

text: हालांकि यूरोप के विभिन्न स्थानों पर बोइंग के अनेक अन्य संयंत्र हैं, जो एक संघ के रूप में इसकी स्थापना को प्रतिबिम्बित करते हैं। एयरबस हवाई जहाज़ के विमानकबन्ध के सभी भागों के परिवहन में सक्षम होने के लिये विशेष रूप से विस्तारित जेट विमानों "बेलुगा" का प्रयोग करना विभिन्न कारखानों और असेम्बली संयंत्रों के बीच हवाई जहाज़ के भागों के आवागमन की समस्या का मूल समाधान है। यह समाधान बोइंग द्वारा भी खोजा जा रहा है, जिसने 787 के घटकों के परिवहन के लिये अपने 747 विमानों में से 3 को पुनर्रचित किया है। इस योजना का एक अपवाद A380 है, जिसके विमानकबन्ध और पंख इतने ज़्यादा बड़े हैं कि बेलुगा द्वारा उनका परिवहन नहीं किया जा सकता. A380 के बड़े भाग जहाज़ के द्वारा बोर्डोक्स तक लाए जाते हैं और यहां से उनका परिवहन विशेष रूप से चौड़ी की गई एक सड़क द्वारा ट्युलाउज़ असेम्बली संयंत्र तक किया जाता है।


title: एयरबस

text: हवाई जहाज़ों की बिक्री और आपूर्ति दोनों के संदर्भ में उत्तरी अमरीका एयरबस के लिये एक महत्वपूर्ण क्षेत्र है। संपूर्ण विश्व में एयरबस द्वारा बेचे गए कुल लगभग 5,300 जेट विमानों में से 2,000, जिनमें 107 सीटों वाले A318 से लेकर 565-यात्रियों वाले A380 तक एयरबस की उत्पाद पंक्ति से प्रत्येक वायुयान शामिल है, के लिये ऑर्डर उत्तरी अमरीका के उपभोक्ताओं ने दिये हैं। एयरबस के अनुसार, अमरीकी निविदाकारों ने, अनुमानित 120,000 नौकरियों को समर्थन देते हुए, लगभग $5.5 बिलियन (2003) का व्यापार किया।p उदाहरण के लिये, A380 के एक संस्करण के पास कार्य भाग मूल्य के संदर्भ में अमरीकी सामग्री का 51% भाग है। KC-45A, A330-200MRTT और A330-200F के उत्पादन के लिये मोबाइल, अल्बामा में एक संयंत्र का निर्माण किया जाएगा.


title: एयरबस

text: अपनी A320 श्रृंखला के विमानों के लिये एयरबस ने 2009 में तियान्जिन, जनवादी चीन गणराज्य में एक असेम्बली संयंत्र की शुरुआत की। जुलाइ 2009 में एयरबस ने पुर्ज़ों के उत्पादन के लिये हर्बिन, चीन में $350 मिलियन के एक संयंत्र का निर्माण कार्य प्रारंभ किया, जिसमें 1,000 लोगों को रोज़गार दिया जाएगा. 2010 के अंत में संचालित होने के लिये अनुसूचित 30,000 वर्गमीटर का यह संयंत्र संयोजित पुर्ज़ों का उत्पादन और A350 XWB, A320 श्रेणियों और भावी एयरबस कार्यक्रमों के लिये संयोजित कार्य-संकुलों को एकत्रित करेगा। हार्बिन एयरक्राफ़्ट इंडस्ट्री ग्रुप कॉर्पोरेशन, हाफेई एवियेशन इंडस्ट्री कम्पनी लिमिटेड, एविचाइना इंडस्ट्री एंड टेक्नोलॉजी कम्पनी और अन्य चीनी साझेदारों के पास इस संयंत्र की 80 प्रतिशत हिस्सेदारी है, जबकि एयरबस द्वारा शेष 20% का नियंत्रण किया जाता है।


title: एयरबस

text: तेल पर निर्भरता और प्रदूषण को घटाने के एक प्रयास में एयरबस हनीवेल और जेटब्ल्यू एयरवेज़ के साथ हाथ मिलाया है। साथ मिलकर वे एक जैव-इंधन को विकसित करने का प्रयास कर रहे हैं, जिसका प्रयोग 2030 से किया जा सकेगा। इन कम्पनियों का अनुमान है के वे विश्व में हवाई इंधन की कुल आवश्यकता के लगभग एक तिहाई की पूर्ति कर सकते हैं। एक ऐसे जैव-ईंधन का निर्माण करना प्रस्तावित है, जो खाद्य संसाधनों को प्रभावित नहीं करेगा। शैवाल एक संभावित विकल्प हो सकता है क्योंकि यह कार्बन डाइ ऑक्साइड को अवशोषित करता है और यह खाद्य उत्पादन को प्रभावित नहीं करेगा। हालांकि, शैवाल और अन्य वनस्पतियों पर अभी केवल प्रयोग किया जा रहा है और शैवाल का विकास करना खर्चीला है। एयरबस ने हाल ही में वैकल्पिक ईंधन के साथ अपनी पहली उड़ान भरी थी। इसे एक इंजन में 60 प्रतिशत केरोसीन और 40 प्रतिशत गैस-से-द्रव (GTL) ईंधन पर चलाया गया। इसने कार्बन के उत्सर्जन में कमी नहीं की, लेकिन यह सल्फ़र के उत्सर्जन से मुक्त था। वैकल्पिक ईंधन एयरबस हवाई जहाज़ के इंजन में अच्छी तरह कार्य कर पाने में सक्षम था, अतः वैकल्पिक ईंधन के प्रयोग के लिये एक नए वायुयान इंजन की आवश्यकता की संभावना नहीं है। इस उड़ान और कम्पनी के लंबी अवधि के प्रयासों को वातावरण के प्रति मैत्रीपूर्ण वायुयानों की ओर एक बड़ी छलांग माना जाता है।


title: एयरबस

text: एयरबस संख्यांकन प्रणाली में एक वर्णमाला अंकीय मॉडल क्रमांक होता है, जिसके बाद एक डैश चिन्ह और तीन अंकों की एक संख्या होती है।


title: एयरबस

text: मॉडल संख्या का स्वरूप एक वर्ण "A", उसके बाद '3', एक संख्या और उसके बाद सामान्यतः एक '0' (केवल A318, A319, A321 and A400M के अतिरिक्त) के रूप में होता है, "उदा." A320. बाद में आने वाली तीन अंकों की संख्या क्रमशः हवाई जहाज़ की श्रृंखला, इंजन का उत्पादक और इंजन की संस्करण संख्या बताती है। एक उदाहरण के रूप में किसी A320-200 का प्रयोग इंटरनैशनल एरो इंजन्स (IAE) V2500-A1 इंजन के साथ करने हेतु; श्रेणी 200 के लिये कोड 2, IAE के लिये 3 और इंजन संस्करण 1 है, इस प्रकार हवाई जहाज़ की संख्या A320-231 है।